«ПСЖ» Неймарга йилига 40 млн евро маош тўлашга тайёр\n09:19 / 12.02.2016\n«ПСЖ» ва «Реал» жамоалари «Барселона»нинг бразилиялик ҳужумчиси Неймарни ўз таркибига қўшиб олиш учун ҳаракатларини давом эттиришмоқда.\nUOL Esporte нашрининг хабар беришича, парижликликлар жамоаси 24 ёшли футболчига йилига 40 миллион евро тўлашга тайёрлигини билдирган. Бундан олдинги хабарларда эса мадридликлар жамоаси унга йилига 20 миллион евро маош таклиф этаётгани айтилганди.\nҚайд этилишича, Неймар «Барселона» билан янги шартномаси бўйича тўрт ойдан бери музокара олиб бормоқда. Аммо томонлар ҳозирча келишувга эриша олишмаган. Каталонияликлар футболчининг йиллик маошини 11 миллион евродан 16 миллион еврога кўтаришга тайёрлигини маълум қилишганди.\nНеймарнинг амалдаги шартномаси 2018 йилнинг ёзигача тузилган. Битим бандларига кўра, Неймарни сотиб олишни истаган жамоа каталонияликлар ҳисоб рақамига 190 миллион евро ўтказиб қўйиши талаб этилади.


Қиммат дорилар саратон билан курашда бефойда экани маълум бўлди | Бир пиёла чой\n← “Шоир ўлди” деманг! Шоир, аслида, ўлмайдиган бўлиб қайта туғилди!\nЖаъфар Ирисметов: Ўзбекистонда футбол инқирозга юз тутмоқда →\nҚиммат дорилар саратон билан курашда бефойда экани маълум бўлди\nКатта миқдордаги инвестиция ва янгиланишларга қарамай, сўнгги ўн йил давомида тавсия қилинган саратонга қарши янги дори воситалари беморларнинг ҳаётини сақлаб қолишга таъсир кўрсата олмайди. Бу ҳақда EurekAlert! нашри англиялик мутахассис Питер Уайс (Peter Wise)га таяниб хабар берди. У British Medical Journal’да ўз мақоласини эълон қилган.\nМутахассиснинг сўзларига кўра, кўплаб беморлар катта миқдордаги маблағни ҳаётни атиги бир-икки ҳафта ёки ойга чўзиши мумкин бўлган дори воситаларини харид қилишга сарфлайдилар. 2015 йилда бундай препаратларнинг сотувидан тушган даромад бутун дунё бўйлаб деярли 110 миллиард долларни ташкил қилди. Уайс кимётерапевтик моддаларни тасдиқлашнинг янада кучайтирилган қоидаларини ишлаб чиқишга, шунингдек, уларнинг қийматини арзонлаштириш бўйича амалий хатти-ҳаракатларга чақирди.\nМутахассис препаратларнинг тажрибаси давомидаги бир қатор камчиликларга эътибор қаратди. Улардан бири – суррогат сўнгги нуқталар – дори воситаси самарасини аниқловчи оддий меъёрлардир. Уларни қўллаш моддалар тасдиқланишини тезлаштиради, бироқ препарат қанчалик умрни узайтириши мавҳумлигича қолади. Уайснинг фикрича, бу тиббий тадқиқотлар этика қонун-қоидаларига зиддир.\nЭслатиб ўтамиз, 2016 йилнинг сентябрида The Guardian нашри, Лондон университети тадқиқотчилари IMM-101 дори воситасини ишлаб чиқишгани ҳақида маълум қилганди. У инсон иммун тизимини оғир формадаги ошқозон ости бези саратони билан курашга мажбурлайди.


Бир ҳикмат ўқийман хазонлардан... (видео)\n29.10.2021 16:29 0 1357\nЮртимизда олтин куз меҳмон. Шоир айтганидек «Олтин Ўзбекистон тупроғи бу кун, Бир пари фаслнинг оғушида маст».\nКузнинг сокин кунларида бизнинг аҳвол-руҳиятимизда ҳам хотиржамлик, сокинлик ҳукмрон бўлади. Феъл-атворимиздаги бу оғир-босиқлик, ўйчанлик балким мана шу куз манзараларининг таъсиридир. Атрофингизга бир назар ташланг. Қаранг, сап-сариқ япроқларга бурканган дарахтлар, шудгорланган кенг далалар. Ногаҳон олдингиздаги мана бу дарахтнинг япроғи «чирт» этиб узилдию, оёғингиз остига тушди. Сиз кетаётган йўлакча эса ана шундай хазонрезги билан тўла. Уларни бирма-бир босиб ўтяпсиз. Ҳар қадам ташлашингизда бир сас, бир садо эшитилади. Сиз ҳоҳлаб, ҳоҳламай босаётган ана шу япроқлар олдин куртак эди, сўнгра барг чиқариб, кўм-кўк рангда товланди. Энди эса сап-сариқ рангда оёғингиз остида эзиляпти ва у бунга маҳкум:\n«Бир ҳикмат ўқийман хазонлардан мен:\n«Яшагин-у бироқ япроқ бўлма сен».\nЯпроқларнинг ҳавода ўйнаб, ерга тўкилиши, «хазоннинг тақдири, сўнги шовқини» Сизни саволларга кўмиб ташлайди. Шунда Сиз беихтиёр хаёллар дарёсига ғарқ бўласиз. ТУҒИЛИШ, ЯШАШ ва ЎЛИМ. Ўзи яшашдан не маъно деб ўйлаб қоласиз. БОЛАЛИК, ЁШЛИК ва КЕКСАЛИК. Мен бу даврларни одамзод умрининг фаслларига ўхшатаман. Ёшимиз улғайган сари, болаликни ёшликни қумсаймиз, соғинамиз. Чунки болалик ёшликнинг беғубор, беташвиш кунлари кўз очиб юмгунча тез ўтиб кетади. Шоир айтганидек, «Ўтган эса – ҳамиша тотлик...» Ана ўша тотли дамлар бизга бир умр армон бўлиб қолаверади. Куз ўқилмаган бир асар... унда талай сиру- синоат мужассам. ...Олтин Куз Баҳорнинг жонажон ўртоғи. Одатда муҳаббат, ишқ, севги ҳақида Баҳор фаслида кўп гапирилади. Ана шу фаслда қалбларда севги куртаги очилади. Жўжани санайдиган вақт – Кузга келиб, муҳаббат мева беради, яъни ошиқ-машуқларнинг тўйлари бўлади. Ёз эса Кузнинг ишонган акаси, Куз акасига эркалик қилади:\n«Кетгиси келмайди ёзнинг боғларидан,\nКузнинг қистовига: «Ҳозир – дер, – Кузжон,\nРизолик олайин чирилдоқлардан,\nОзгина сабр қил, сабр қил полвон».\nБесабр Куз эса тушар – у қирдан,\nЁзга билдирмасдан ўтар гузарни\nВа сариқ япроққа айланиб бирдан\nТаққилата бошлар деразаларни.»\nКумуш қиш кузнинг эркатой укаси, Куз эркатой укасини кўп куттирмайди. У барги хазонларни йўлларига тўшаб, сочиб укасининг олдига пешвоз чиқади...\nҲа, бу ҳаёт, бу борлиқ, фасллар – ўқилмаган бир китоб. Кузнинг ўзи эса бир асар. Уни ўқимоқ, англамоқ учун атрофимизга бир назар солайлик. «Оғир хаёлларга чўмган бу фасл»нинг тилло ранг япроқлари нималар ҳақида шивирлаётган экан? Дарахтдан узилиб, шабодада унаётган Куз япроқлари қандай сирли рақсни ижро этаётган, қандай қўшиқни куйлаётган экан?...\nЖамият 02/11, 08:51\nБугун, 2 ноябр куни кутилаётган об-ҳаво маълумоти\nЖамият 25/10, 15:35\nЖамият 22/10, 12:59


Тадбиркор ҳаётини енгиллаштирувчи мобиль иловалар | NORMA.UZ\nФойдали ва керакли иловалар билан “жиҳозланган” телефон шахсий ёрдамчидек гап. Учрашув ҳақида эслатади, режаларни ёдга солади, керак бўлса сметани ҳам ҳисоблаб бериб, ходимлар ўртасида вазифаларни тақсимлайди.\nМуқаддам бизнес юритишда қўл келадиган ҳамда кундалик ҳаётни енгиллаштирадиган мобиль иловалар рўйхати билан таништирган эдик. Мавзуни давом эттирган ҳолда ишбилармон одам учун яқин кўмакчига айланадиган янги иловаларни эътиборингизга ҳавола этамиз. Эслатиб ўтамиз, уларни AppStore ҳамда Google Playдан юклаб олиш мумкин.\nВақтни назорат қиламиз — Toggl\nВақт ҳар қандай мутахассиснинг энг қимматли қуроли. Ўлчаб берилган ҳар қандай нарсанинг харжини ўйлаб қилиш керак. Toggl айнан вақтни тежаш учун ишлаб чиқилган.\nРежангизни ёзасиз, таймерни ишга соласиз ва ишни тезроқ тугатишга уринасиз. Турли вазифаларни лойиҳалар остида бирлаштириш ва жамоа билан вазифаларни бўлиб бажариш ҳам мумкин. Раҳбарлар ходимлар учун вазифаларни “яратиши” ва уларнинг ишни қанча вақтда бажаришини кузатиб туриши мумкин. Танаффус пайтида таймерни ўчиришнинг ҳам иложиси бор.\nТурли хил вазифаларнинг қай бирини ўз вақтида, яна қайсинисини муддатидан кечикиб бажараётганингизни (ёки бажаришаётганини) текшириб туриш, ишлаш суръатини бир-бирига таққослаш ҳам мумкин.\nБепул версия лойиҳаларга 5 кишигача ходимларни “қўшиш”га имкон беради. Пуллик версия бутун бошли офиснинг ишини назорат қилиш ҳамда натижа билан ўртоқлашиш, аниқ ҳаракатларни молиявий “ҳисоблагич”га боғлаш имконини беради. Шу тариқа ҳар бир ходимнинг бир соатлик иши қанча даромад келтираётганини билиб олиш мумкин.\nИнтернет мониторинг тизими — YouScan\nСиз рақобатчи ташкилот ҳақида кўпроқ маълумот олмоқчисиз. Энди бунинг учун бир неча кун Google ни титиб зарур маълумотни излаб ўтиришга ҳожат йўқ. YouScan муаммоингизни бир неча дақиқада ҳал этиб беради.\nИлова онлайн-муҳитни таҳлил қилади: ижтимоий тармоқлар, мақолалар, блоглар ва бошқа майдонларни ўрганади-да, натижаларни қайишувчан параметрлар асосида чуқур таҳлил кўринишида сизга тақдим этади.\nМавзуни, материалнинг муаллифини, аниқ ахборот ёки маълумотни излаш учун беришингиз ва IT-технология самарасидан баҳраманд бўлишингиз мумкин.\nБир вақтнинг ўзида 25 та мавзуни излаш имконини яратувчи ушбу хизмат пуллик. Танишиш учун бепул демо-версиядан фойдалансангиз бўлади.\nИжтимоий тармоқларни бошқариш тизими — Buffer\nАгар бир вақтнинг ўзида бир нечта ижтимоий тармоқда аудиторияни ривожлантираётган бўлсангиз, турли платформаларда аккаунтларни бошқаришдек бош оғриғидан Buffer сизни қутқаради.\nПост ёзасиз, фото танлайсиз, қайси ижтимоий тармоқда чоп этмоқчи эканингизни кўрсатасиз ва, бемалол бундан муҳимроқ вазифаларингиз билан шуғулланишга киришсангиз бўлади.\nБепул версия энг оммабоп тармоқлардаги биттадан аккаунтни бирлаштиришга имкон беради. Пуллик версияни харид қилсангиз, 25 тагача аккаунт билан ишлашингиз мумкин. Пуллик версиядан бепул равишда 7-14 кунгача фойдаланиш имкони берилади.\nВизуализатор — MindMeister\nҒоя келиши билан қоғозга ёзиб қўясиз. Аммо қоғозча ҳар ерда қолиб йўқолиб кетиши мумкин. MindMeister бунга йўл қўймасликни кўзлайди.\nМасалан, бир-бирига алоқадор бўлган 10 та лойиҳа билан ишлаяпсиз. Илованинг қулай шаблонларидан бирини танлайсиз-да, лойиҳалар номланишлари, жавобгар шахсларнинг исм-шарифлари ва бошқа маълумотларни киритасиз.\nДастур схема блоклари ўртасида чизиқлар тортиш, янги бўлимлар тузиш, ҳатто гул ва смайликлар билан безаш имконини беради.\nБепул версияда оддийроқ бўлган схемалар келтирилган бир нечта шаблонлар мавжуд. Пуллигини сотиб олсангиз, шаблонларнинг бутун бошли кутубхонасини қўлга киритишингиз, схемаларга медиа-файлларни қўшиш ва натижаларни PDF форматида экспорт қилиш имконига эга бўласиз. Ундан ташқари зарур ҳолларда иловани Word ҳамда Power Point дастурлари билан уйғунлаштириш ҳам мумкин.\nПароллар қутиси — 1password\nОдатда фойдаланувчи электрон почталар, ижтимоий тармоқлардаги камида 3-4 та паролни ёдида сақлаб юришига тўғри келади. Турли платформаларда турли ресурслардан рўйхатдан ўтадиган ва ахборот хавфсизлигини сақлашга мажбур бўлган тадбиркорда уларнинг сони бундан анча кўп бўлиши мумкин.\n1password – бу фойдаланувчининг турли пароллари сақланадиган ўзига хос қутича. Иловада аккаунтларга турли кодлар бир жойда сақланади ва синхронизация қилинади. Дастурнинг асосий пароли уларга кириш имконини беради.\nИлова пароллар генератори тарзида ишлайди. Унда банк реквизитлари, паспорт маълумотлари кабиларни ҳам сақлаш мумкин.\nИжтимоий тармоқлар генератори — PromoRepublic\nАгар ижтимоий тармоқларда чиройли постлар қилмоқчи бўлсангиз-у, бунга вақтингиз кам бўлса, PromoRepublicга уланинг.\nPromoRepublic – бу турли вазиятларга мўлжалланган, турфа мазмундаги шаблон постлар кутубхонаси. Сиз бизнесингиз йўналишини кўрсатасиз ва экранда пайдо бўлган тайёр постлардан ўзингизга маъқулини танлайсиз, ўз истагингизга мос равишда уни таҳрир этасиз ва бемалол ижтимоий тармоқларга жойлаштирасиз.\nТаҳрирда постнинг фонини танлаш, суратлар қўшиш, фондаги картинка устига ёзилган матнни ўзгартиришингиз мумкин. Илова эълон қилинган постлар тақвими ҳамда ижтимоий тармоқлардаги фаолликни таҳлил этиш имкони билан бойитилган.\nИловани 5 кунгача бепул ишлатишингиз мумкин. Кейин пуллик версияни харид қилишингизга тўғри келади. Эвазига янада кўпроқ шаблонлар ва янада кўпроқ аккаунтлар билан бир вақтда ишлаш имконига эга бўласиз.


Ҳиндистоннинг Micromax Mobile компанияси энг кучли смартфон ишлаб чиқармоқчи\nКомпания берган маълумотларга кўра, ушбу смартфон тақдим этилган вақтда энг кучли гаджет бўлиши режалаштирилмоқда. Ҳозирда смартфон устида олиб борилаётган ишлар сўнгги босқичга етиб келган.\nТахминларга кўра, Yu Yutopia’га 5,2-дюймли Quad HD дисплей, 2 ГГц тактли частотада ишлайдиган 8 ядроли процессор, 4 ГБ тезкор ҳамда 32 ГБ доимий хотира ўрнатилади. Шунингдек, смартфон 4G тармоғини ҳам қўллаб-қувватлайди. Асосий камера 21 Мп ва олд камера 8 Мп. Ҳозирда смартфоннинг нархи 300 доллар атрофида бўлиши тахмин қилинмоқда.


Ашхободнинг 2,3 миллиард долларлик янги аэропортига китоб бағишлашди\nМаҳаллий ОАВ хабар қилишича, Туркманистоннинг бош “ҳаво дарвозаси” очилганидан бери бир ҳафтадан кам вақт ўтди. Бироқ давлат нашриёти янги авиабандаргоҳга бағишлаб китоб нашр қилишга улгурди. Бу сафар унинг муаллифи президент эмас.\n«Ашхобод халқаро аэропорти» — Туркман давлат нашриёт хизмати томонидан чоп этилган янги китоб ана шундай аталади. У 17 сентябрда очилган Туркманистон пойтахтининг янги аэропортига тўлалигича бағишланган. Китоб ифодали сюжет билан бошланади: «Ҳадемай ердан осмонга парвоз қилишга тайёр турган қушнинг баҳайбат сиймоси узоқданоқ кўринади». Гап шундаки, аэропорт ноёб шаклда бўлиб, туркман авиациясининг рамзи бўлмиш - учиб кетаётган лочинни эслатади.\nЯнги нашрда аэропортнинг тузилиши, ташкил этиш ва бошқариш тизимларидаги хавфсизлик мезонлари ва регламентациясини таъминлаш, ҳаво кемаларининг ердаги ҳаракатланиш тизимлари, йўловчиларга хизмат кўрсатиш, юкларга ва багажга қайта ишлов бериш тизимлари тўғрисида батафсил гапириб берилган.\nШунингдек бу ерда гап юк терминалидаги янги технологиялар, ангар сектори ва авиатренажерлик маркази тўғрисида боради.\nКитоб уч тилда нашр қилинган – туркман, инглиз ва рус тилларида. У кўп расмлар билан безатилган.


Турсунхон Худойберганов – “Адолат арбоблари” туркумидан… | ДУНЁ ЎЗБЕКЛАРИ | Mobile Version\nТурсунхон Худойберганов – Президентнинг Давлат маслаҳатчиси этиб тайинланди\nЎзбекистон олий раҳбариятида ҳам эл юрт учун жон фидо қилиб ишлайдиган мулозимлар талайгина. Олдин президент Каримовнинг Давлат маслаҳатчиси бўлиб ишлаган, сўнг кутилмаганда Фарғона Ички Ишлар Бошлиғи бўлиб лавозимидан анча пастлатилган Турсунхон ака минг бир имтиҳон ва синовдан сўнг яна Тошкентга – Фавқулодда вазиятлар вазири лавозимига қайтарилган эди.\nБиз Турсунхон акани яхши билардик, ҳурмат қилардик. Асли қозоқ миллатига мансуб бўлган Турсунхон Худойберганов ўзбек халқи учун жонфидо қилиб ишлайдиган, ўзбекларнинг қадри ва қимматини ҳамиша жойига қўядиган, авайлаб асрайдиган раҳбар эдилар. Биз ҳали ўшандаёқ, у кишининг бу хислат ва фазилатларини қаламга олиб, вазирлик лавозимидаги ижобий ишлари ҳақида мақола эълон қилган эдик.\nБугун Тошкентдан келган хабар бизни жуда қувонтириб юборди. Турсунхон Худойберганов Ўзбекистон Президенти Шавкат Мирзиёевнинг Давлат маслаҳатчиси этиб тайинланди. Энди МЧСнинг собиқ вазири Президент девонида: “Жисмоний ва юридик шахсларнинг мурожаатлари билан ишлаш устидан назорат ўрнатиш ва уни мувофиқлаштириш Хизмати” га раҳбарлик қилади.\nШу муносабат билан, ўша йилларда Турсунхон Худойберганов ҳақида яхши ният билан эълон қилган мақолани – ниятларимиз ижобат бўлган шу муборак кунларда яна бир бор ўқувчилар ҳукмига ҳавола этишга қарор қилдик…\nБОШ МАҚОЛА, МУҲАРРИР МИНБАРИ | 10/04/2015 9:18 AM 11420 МАРТА ЎҚИЛДИ | ТАҲРИР ҚИЛИШ\nЎзбекистон адолат арбоблари ҳақида сўз борганда, яна бир улуғ инсон, қозоқ фарзанди, бутун онгли ҳаётини милиция ишига бағишлаган Турсунхон Худойбергановни четлаб ўтиш мумкин эмас.\nУ милициянинг энг оғир участкаси – жиноий қидирув бўлимларига, аввал Тошкент шаҳрига, кейин республикага, энг оғир йилларда бош изқувар бўлди.\nМаълумки, совет тузумининг парчаланиш арафасида мамлакатни уюшган жиноятчилик лашкарлари эгаллади. Бу офат нисбатан тинч бўлган Ўзбекистонни ҳам четлаб ўтмади. Ўзбекистонда ҳам уюшган жиноятчилик – қотиллик, бандитизм, ўғирлик, контрабандага қарши кураш тажрибаси – мустақилликнинг дастлабки йилларидаёқ собиқ иттифоқда кўпчиликнинг ҳавасини келтиргани сир эмас.\nҲатто Россиянинг Дума мажлисида Владимир Жириновский жаноблари: «Уюшган жиноятчиликка қарши курашни Каримовдан ўрганиш керак. Ўзбекистонда автомобилни олиб қочганга ўн йил қамоқ жазоси белгиланди ва автомобил ўғирлиги барҳам топди…» деган эди.\nТўғри, уюшган жиноятчиликка қарши курашда Ўзбекистон раҳбарининг хизмати беқиёс. У турли хил «Лашкарбошиларга» шафқат қилиб ўтирмади. Унинг бевосита ташаббуси билан Ўзбекистонда уюшган жиноятчиликка қарши ўт очилди дейиш мумкин. Лекин бунда фақат қонунларгина иш берди десак, адолатдан бўлмас.\nЧунки, маълумотларга қараганда Ўзбекистон қонунчилик палатаси мустақиллик йилларида икки мингдан ортиқ қонун ва қонун даражасидаги олий фармонларни тахлаб ташлади. Лекин кўпгина ашаддий қонунбузарликлар, жумладан, коррупция авж олгандан авж олди. Ва ҳатто сўнгги йилларда «Одам савдоси» деган ақл бовар қилмайдиган, таъбир жойиз бўлса, қулдорлик жамиятини эслатадиган жиноий офат кенг қулоч ёйди.\nЛекин биз тилга олган қонунлар нафақат унинг олдини олиш, балки унга қарши курашишда ҳам асқотмаяпти.\nТўқсонинчи йиллар бошида Ўзбекистонда одам савдоси деган иборанинг ўзи йўқ эди. Аксинча, Ўзбекистонга атрофдан – бошқа республикалардан одам оқиб келиш муаммоси хавф соларди. Ўзбекистонда жиноий қидирув соҳаси юксак даражага кўтарилган давр бевосита Ўзбекистон ички ишлар вазирлиги Жиноий қидирув Бош бошқармаси бошлиғи, полковник Турсунхон Худойберганов номи билан чамбарчас боғлиқ эканини унинг ҳамкасблари юксак қадрлайдилар.\nКейинчалик Турсунхон ака Хоразмда Ички ишлар бошқармаси Бошлиғи бўлди. Уни бу диёрга «тартиб ўрнатиш» учун юборишган эди. У киши Хоразмдан жуда катта обрў эътибор билан қайтди. Ўзбекистонда демократик жараёнларнинг энг олдинги сафига кўтарилган Хоразмда биронта одамнинг ноҳақ бурнини қонатмади. Ва тез орада бунинг «мукофотини» ҳам олди: Генерал унвонига сазовор бўлди. Ўзбекистон республикаси Президентининг ҳуқуқни ҳимоя қилиш ва маъмурий органларни назорат қилувчи Давлат маслаҳатчиси этиб тайинланди.\nЭнди у Ўзбекистоннинг барча куч ишлатар тизимларига бевосита таъсир ўтказа олар эди. Милициядан чиққан генерал табиийки, куч ишлатар тизимларининг «Шер ва юлбарслари» бўлган МХХ ва прокуратурага хуш келмаслиги тайин эди.\nЛекин шунга қарамай, бу қирқ қулоқлик катта қозондан Турсунхон ака қайнаб ва янада чиниқиб чиқди. Президент девонининг кадрлар билан ишлаш бўйича Давлат маслаҳатчиси бўлган Темур Алимовнинг ҳам ҳақиқий афти башарасини очишда унинг хизматлари беқиёс. Бу мавзуни биз ўша даврнинг тадқиқотчиларига қолдирамиз.\nЎзбекистон кадрлар қирғини сабабчиси Алимов ўн йиллик тахтидан қулагач, бу ўринга ҳақли равишда ўша пайтнинг энг обрўли адолат арбоби – Турсунхон Худойберганов лойиқ топилди.\nТез орада кадрлар билан ишлаш бўйича Давлат маслаҳатчиси Турсунхон Худойберганов ва қишлоқ хўжалиги бўйича Давлат маслаҳатчиси Исмоил Жўрабеков Президентнинг энг яқин маслаҳатгўйларига айландилар. Ўзбекистонда мустақиллик йилларида йўл қўйлган баъзи адолатсизликлар тикланишига шулар бир қадар сабабчи бўлишди. Бироқ, афсуски бу узоққа чўзилмади.\nЎзбекистоннинг куч ишлатар тизимлари «Шербаччалари ва юлбарслари» уларнинг ҳар иккаласини ҳам Президент қанотидан узоқлаштиришга муяссар бўлдилар.\nИсмоил Жўрабеков пенсияга кузатилган бўлса-да, Турсунхон Худойбергановни улар фаол ҳаётдан узиб қўйишолмади. У ўша йилларда Ўш воқеаларидан кейин нисбатан нотинчлик региони саналган Фарғонага – Ички Ишлар Бошқармаси бошлиғи этиб юборилди. Аслида нотинч регион бўлиб қолган водийни тинчлантириб, Қирғиз – Ўзбек муносабатларини нормаллаштириш бўйича «Фавқулодда комиссар» этиб жўнатилди.\nТурсунхон аканинг шогирди бўлган Аҳмаджон Усмонов эса, Худойберганов тавсияси билан Наманган милицияси бошлиқлигидан – Андижон ҳокими этиб тайинланди.\nХуллас, «Фавқулодда комиссар»нинг Фарғона сургуни кўпга чўзилмади. Яна бир оғир синовдан муваффақиятли ўтган милиция генерали мана қарийб ўн йилдирки, Ўзбекистон Фавқулодда вазиятлар вазири лавозимида ишлаб келмоқда.\nАдолат билан айтганда Турсунхон акага қадар Ўзбекистонда Фавқулодда Вазиятлар вазирлиги борлигини кўпгина ҳушёр кишилар ҳам пайқамасди, билмасди. Собиқ раҳбар Баҳодир Қосимовнинг Фавқулодда вазиятлар вазирлигини ташкил қилишдаги ролини инкор этолмаймиз, албатта. Лекин бу вазирликнинг борлигини биз асосан ўша пайтларда МЧС матбуот хизматини бошқарган жасоратли йигит, оташқалб журналист Азамат Суюнов мақолалари орқали билардик, холос.\nТурсунхон Айдарович раҳбар бўлиб келганидан кейин Вазирлик бугунги кунда Ўзбекистондаги хавфли вазиятлар билан курашишдан кўра кўпроқ унинг олдини олиш билан шуғулланмоқда ва бунга эришмоқда деб дадил айтиш мумкин.\nТурсунхон аканинг Ўзбекистоннинг ижтимоий сиёсий ҳаётидаги фаол хизмати билан бир қаторда унинг яна бир буюк намуна мактаби бор. Бу унинг меҳнаткаш ва оқил фарзандларидир. Унинг уч ўғли бор: Аслбек, Ортиқжон ва Алишер. Уларнинг ҳаммаси олий маълумотли.\nУлардан битта Ортиқжон отанинг касбида – Тошкент шаҳар жиноий қидирув бўлимида фаолият кўрсатаётганига ҳам йигирма йил бўлиб қолди. Бу орада ота генерал бўлди, икки бор Давлат маслаҳатчиси бўлди, Милиция Бош Бошқармаларини бошқарди. Бироқ Ортиқжоннинг погонида ва амалида бирор бир ортиқча сакраш ва кўтарилиш юз бермади. У ҳамон Тошкент шаҳрининг эътироф этилган энг яхши изқуварларидан бири эди ва шундайлигича турибди.\nҚолган икки ўғил – Асилбек ва Алишербек мана неча йилларки, Чиноз туманига қарашли Эшонобод гузарида хўжалик раҳбари Кенбой оғага қанот бўлиб, Эшонободнинг янада обод бўлишига катта ҳисса қўшмоқдалар. Айни пайтда чорвачилик билан шуғулланиб, элнинг маъмурчилигини таъминлашда ҳам жонбозлик кўрсатишмоқда.\nХуллас улар боболарининг удумини давом эттиришяпти. Уларнинг самарали меҳнати туфайли бугунги Эшонобод – обод гузарга айланди. Фарзандларига балиқ ейишни эмас, балки балиқ тутишни ўргатган Турсунхон ака менинг назаримда уларнинг бахтли келажаги пойдеворини аллақачон яратиб қўйган. Энг муҳими уларни бахт – меҳнатнинг меваси эканлигига ишонтира билган.\nШундай ажойиб фарзандлар етиштира олган, ўз кичик ватани – қишлоғи учун кўприклар ва мачитлар солган одамнинг номи ҳеч қачон ўчмаса керак.\nҚолаверса у кишининг Ўзбекистон адолат арбоблари сафидан аллақачон жой олиб улгурганини ҳисобга олсак, Ўзбекистонда туғилиб ўсган ва ўзини Ўзбекистон фарзанди деб билган қозоқ фарзанди Турсунхон Худойберганов ўзбек қозоқ дўстлигини мустаҳкамлашдаги хизматларига биз ҳали алоҳида қайтиш ниятидамиз.\nБу буюк хизматни у туғилганидан бўён – мана етмиш йилдирки, фидойилик билан бажариб келяпти…\n01/01/2017 at 12:08 AM (Edit)\nТурсунхон Худойберганов ҳақида ёзган бу мақолангизни ўқиганимга уч-тўрт йил бўлган эди. Бугун уни яна қайта ўқиб, Сизга қойил қолдим. Журналистнинг холислиги ва одиллигидан далолат беради янги Президентнинг бу Фармони…\n12/31/2016 at 12:02 PM (Edit)\nТурсунхон ака Хоразмда ишлаганда бизнинг уйда бир соатча меҳмон бўлган эди. Бу эса қуйидагича содир бўлганди:\nМенинг синфдош дўстим Ботирнинг ўғли Ўктам биз билан қўшни яшар эди. Ботир эса Турсунхон аканинг ҳам дўсти экан.\nТурсунхон ака Хоразга ишга келганида Ўктамни Турсунхон ака участковой қилиб қўйди. Ўктам бўлса ишгада бормай “дори” чекиб уйида ётаверди.\nРайоннинг милиция бошлиғи Турсинхон акага “Ўктамни бошқа ишлатиб бўлмайди, уни бўшатаман” деган. Шунда Турсунхон ака Ўктамнинг уйига келиб унга насиҳат қилмоқчи бўлса, Ўктам чиқиб қочиб кетган.\nТурснхон ака билан келган 3-4 милиционерлар Ўктамни тутиб келгунларича Турсунхон ака бизнинг уйда чой ичиб ўтирган.\nУВДнинг бошлиғи бўлсада унинг содиқ дўст эканини ўшанда кўрганман.\n12/31/2016 at 8:53 AM (Edit)\nСизнинг қатор йиллар мобайнида куч ишлатар тизимларининг ходимлари тўғрисида ёзиб келаётган мақола ва хотира китобларингизда фақат битта инсон, у хам бўлса ТУРСУНХОН ХУДОЙБЕРГЕНОВ ўз пок номини бирон маротаба, бирон сонияга ҳам булғаш у ёқда турсин, ҳаттоки бирон инсон бу киши ҳақида салбий фикр билдира олганлиги ҳақида ўқимадик ва эшитмадик ҳам.\nБизнинг юртда бу киши ишлаганчалик лавозимларда ишлаган кўплаб казоларнинг фарзандлари қилмишлари дунёга достон бўлиб кетганлиги букун хеч кимга сир эмас.\nШавкат Миромонович ана шундай кристалл соф инсонни бугунги куннинг энг долзарб буғинига раҳбар этиб тайинлашлари бекорга эмас.\nҲалқимизнинг чорак асрда тўпланиб келган муаммоларига тўғри бахо бериб,масаланинг ижобий ҳал қилиниши учун ана шундай ЎЗ ШАНИНИ ЕРГА УРМАГАН ГЕНЕРАЛ КЕРАК ЭДИ, БУ ХАБАРДАН БИЗНИНГ БОШИМИЗ ОСМОНГА ЕТДИ.


Тақдир ҳазили: Самарқандда суд биносини қурган қурилиш корхонаси ўша бинода суд қилинди\nТойлоқ туман суди биносини қурган «Хуршед барака сервис» МЧЖ ўзини суд қилган судьянинг креслосини олиб кетмоқчи...\n«Хуршед барака сервис» МЧЖ раиси ўринбосари Муҳайё Сарибоева икки йил аввал Самарқанд вилояти Тойлоқ туманида суднинг янги биносини қуриб бергани ва бир йил ўтиб мазкур бинода қурилиш корхонасининг ўзини суд қилишгани ҳақида ҳикоя қилиб берди.\nМаълум бўлишича, тендер савдолари ўтказиш бўйича вилоят комиссиясининг 2018 йил 19 сентябрдаги йиғилиш баёнига асосан «Хуршед барака сервис» МЧЖ 6 млрд 638 млн 468 минг сўмлик қурилиш ишларини 280 кун муддатда фойдаланишга топшириш шарти билан ғолиб бўлиб, Тойлоқ туманидаги жиноят ишлари бўйича туман, туманлараро иқтисодий ва фуқаролик судлари биносини қуриш ҳуқуқини қўлга киритган. Ўша йилнинг 25 сентябрида Самарқанд вилояти ҳокимлиги инжиниринг компанияси билан шартнома имзоланади.\n2019 йил декабрида Давлат қабул ҳайъати қурилиши тугалланган бинони фойдаланишга қабул қилиш бўйича далолатномани расмийлаштиради. Пудратчи «Хуршед барака сервис» МЧЖ томонидан бажарилган ишлар тўғрисида 2019 йил 19 декабр куни 6 млрд 638,5 миллион сўмлик ҳисоб-фактура маълумотномаси ҳам расмийлаштирилади. Тегишли шахслар имзолагач, вилоят ҳокимлиги инжиниринг компанияси томонидан қабул қилиб олинади.\nДемак, бундай олиб қаралганда, ҳаммаси жойида, бино қуриб берилган, эътирозлар бўлмаган ва тантанали тарзда суд ходимларига топширилган. Очилиш маросимида Олий суд раиси Козим Комилов, вилоят ҳокими Эркинжон Турдимов ҳам иштирок этган эди.\n«Ҳақиқатда корхонамиз томонидан суд биносининг қурилиши учун 6 млрд 638 млн 468 минг сўмлик иш бажарилиши лозим эди. Аммо биз сметада кўрсатилган ишларни бажаришимиз давомида буюртмачи томонидан қўшимча жиҳозлар олиб келиб ўрнатиш талаб қилинди. Хусусан, Олий ва маҳаллий суд ходимлари билан ўтказилган сайёр йиғилишларда ҳамда оғзаки кўрсатмаларда лойиҳада кўрсатилган иш турини бошқасига алмаштириш, яъни лойиҳа-сметада кўрсатилган воситалар ўрнига қўшимча қурилиш ишлари олиб бориш, оргтехника ва мебел жиҳозларини кўпайтиришни сўрашди. Бажарилган иш, мебел ва жиҳозларни қайта ҳисоб-китоб қилиш орқали бизнинг қўшимча иш ҳақимиз тўлаб берилиши керак эди.\nБинони қуриб топширдик. Тошкентдан меҳмонлар келишди, ҳаммага намуна қилиб кўрсатилди. Аммо бино учун қўшимча олинган жиҳозларнинг тўлови тўланмади. Биз бошқа бир корхонадан қарийб 400 миллион сўмлик товар олиб, суд биносини жиҳозлагандик.\nСуд биноси қурилиши учун олган қарзимизни ўз вақтида қайтара олмаганимиздан сўнг, ўша корхона даъвосига асосан ишимиз айнан ўзимиз қурган суд биносида кўрилди.\nҚизиқ томони, бизни суд қилаётганларнинг ўзи масала моҳиятини англаб турган ҳолда бизнинг зараримизга қарор қабул қилди. Қарор адолатсиз демоқчи эмасман, аммо биздан бировнинг ҳақини ундириб бермоқчи бўлаётган суд тизими нега ўзимизнинг ҳақимизни бермайди?» — деди Муҳайё Сарибоева.\nЭнди савол туғилади: «Хуршед барака сервис» МЧЖ соҳада тажрибага эга бир қурилиш ташкилоти ҳисобланади. Шундай экан, нега «хомлик қилиб» суд биносини қуришда ортиқча маблағ ишлатди, жиҳоз ўрнатди?\nКорхона масъулларининг айтишича, ўша вақтда «ура-ура» билан қайта смета-лойиҳа қилишнинг мавриди бўлмаган. Қолаверса, катта бир давлат ташкилоти шунчаки бир қурилиш корхонасини чув тушириши мумкинлигини хаёлларига келтиришмайди.\nҚолаверса, «Хуршед барака сервис» МЧЖ масъулларининг қўлида 2020 йилнинг 24-25 декабр кунлари тузилган иккита далолатнома бор. Унга кўра, ҳақиқатан ҳам суд биноси қурилишида бажарилган ишнинг камчилиги аниқланмагани Самарқанд вилоят ДМНБ бош назоратчи-тафтишчиси, вилоят инжиниринг компанияси директори томонидан тасдиқланган. Аксинча, қўшимча ишлар бажарилгани, айтайлик, телевизор, кондиционер, турникет, компьютер, судьялар креслоси, стол-стул каби жиҳозлар ортиқча олиб келинган. Ушбу далолатнома ҳам вилоят «Тоза ҳудуд» унитар корхонаси ходими, вилоят инжиниринг компанияси назоратчиси томонидан имзоланган.\nДемак, ҳақиқатан ҳам суд биноси қурилишида тадбиркорга ортиқча иш бажартирилгани — факт. Аммо табиийки, бу маблағни айни вақтда Тойлоқ туманидаги суд биносида ўтирган судьялар ойлигидан тўлаб бермайди. Буюртмачи — вилоят ҳокимлиги инжиниринг компанияси ва вилоят суд департаменти ҳам ҳозирча жим.\n«Хуршед барака сервис» МЧЖ эса мебел ва бошқа жиҳозларни суд биносига жойлаштирган. МИБ ундирувчи корхонанинг талабини бажариши керак. «Хуршед барака сервис» МЧЖ эса МИБга «Тойлоқдаги суд ходимлари фойдаланаётган курси ва кондиционер, умуман, кўпгина жиҳозлар бизники, ижро ҳаракатларини ўша бинодаги буюмларга қаратишингизни сўрайман» деб турибди.\n«Хуршед барака сервис» МЧЖ вакиллари охирги чора сифатида Тойлоқдаги суд биносидан ўзлари киритган жиҳозларни олиб чиқишга мажбур бўлишларидан аввал хизмат ҳақи тўлаб берилишини кутиб туришибди. Ҳарқалай, давлатнинг жиддий бир органидан кресло ва телевизорни олиб чиқиб кетишса, уят бўлади!


Малайзия самолёти қора қутисини қидириш бошланди\n25 июн 2022, Тошкент вақти: 06:59\nБир ой аввал бедарак йўқолган Малайзия Ҳаво йўлларига қарашли самолётини ахтараётган гуруҳлар Ҳинд Океани тубида учқичнинг қора қутисини қидириш ишларини бошлади.\nОвоз локаторлари билан жиҳозланган икки кема сув тубидаги 240 километрлик майдонда учқичнинг қора қутисидан чиқадиган сигналларни ушлашга ҳаракат қиляпти. Қора қутининг батареялари яна бир неча кунга етади холос, ундан кейин эса қутин сигнал беришни тўхтатади.\nАйни пайтда, 217 минг квадрат километр майдонда 14 қидирув самолёти ва 9 кема ҳам қидириш ишларини давом эттирмоқда.\nМалайзия Ҳаво йўлларига тегишли самолёт 8 март куни Куала Лумпурдан Пекинга учиб кетаётган пайтда радарлардан ғойиб бўлган эди. Самолёт бортида 239 йўловчи бўшлган. Ўндан ортиқ мамлакат қутқарувчилари бир неча ҳафтадан бери Boeing 777 самолётини Ҳинд Океанида қидирмоқда, лекин шу пайтгача унинг изларини топа олмаган.


ИШИД жангарилари Юнус Пайғамбар қабрини бузиб ташлашди (видео) « Ўзбекистон Халқ Ҳаракати\nИШИД жангарилари Юнус Пайғамбар қабрини бузиб ташлашди (видео)\n10 July 2014 - 14:09\nҚуйидаги видео лавҳа Ироқнинг Мосул шаҳри яқинидаги Нанова шаҳарчасида тасвирга олинган. Видео лавҳада ИШИД жангарилари болталар билан тошдан қурилган бир қанча қабрларни бузиб ташлашмоқда.\nУшбу қабрлардан бирининг мусулмонлар учун ҳам христианлар учун ҳам муқаддас саналган ва ҳақига дуо қилинадиган Юнус Пайғамбарга оид эканлиги ҳақидаги иддаолар кўпчиликни ҳайратга солди. Бу ҳақда бир қатор турк оммавий ахборот воситалари хабар тарқатди.\nХусусан, milliyet.com.tr нашрининг ёзишича, ушбу қабрларнинг ИШИД жангариларидан бузиб ташланишига сабаб уларнинг Исломий қоидаларга зид эканлигидир. Жангарилар бу қоидалар сифатида нимани назарда тутишгани номаълум.\nБироқ, марҳумларни таҳқирловчи ҳаракат бўлган қабрни бузиш ҳолати ҳеч қайси бир эътиқодда оқланмаслиги тайин. Зеро, Пайғамбаримиз Муҳаммад с.а.в. ҳам ҳеч қачон мозорларни бузманглар деганлар.


Таълим 16.05.2020 13:36\nЮртимизда ўқишга имкон берувчи илк билим портали\nАхборот технологиялари асрида, билимли, салоҳиятли баркамол авлодни тарбиялаш асосий вазифалардан бирига айланган. Шу боис президентимиз “2020 йил – Илм-маърифат ва рақамли иқтисодиётни ривожлантириш йили“ деб эълон қилиб, Олий Мажлис аъзоларига мурожаатномасида мамлакатимиз иқтисодиётини барча тизимини, жумладан халқ тизимини ривожлантиришга қаратилган вазифаларни белгилаб берган эди.\nАна шу вазифалардан келиб чиқиб Халқ таълими вазирлиги ҳам бир қатор дастурлар ишлаб чиқиб, ҳозирги кунда амалиётга татбиқ этмоқда.\nУлардан бири “kitob.uz” веб-порталидир.\n“kitob.uz“ Давлат болалар кутубхонасининг янги ва замонавий портали бўлиб, китобхонларга маънавий бойлиги, маданияти, миллат кўзгуси сифатида хизмат қилиб келаётган ўзбек тилидаги электрон ва аудио китобларни ўқишга имкон берувчи ягона билим портали ҳисобланади.\nУнинг асосий вазифалари, мамлакатимиз аҳолиси, чет элдаги ватандошларимиз ва ўсиб келаётган ёш авлод орасида китобхонлик маданиятини юксалтириш, замонавий технологияларни қўллаган ҳолда китобларни тинглаш ва мутолаа қилиш имкониятини яратиб беришдир.\nПлатформада, 1000 дан зиёд маданият ва санъат, таниқли инсонлар биографияси, дарсликлар, достон, тарих, психология, ахборот технологияларига оид китоблар, ҳамда ўзбек ва жаҳон адабиёти дурдоналаридан баҳраманд бўлишингиз мумкин.\nКутубхонадаги барча китоблар бепул бўлиб, уларнинг аксарияти аудио версиясига эга.\nБундан ташқари китобсеварлар “kitob.uz“ порталида мавжуд аудио ва электрон китобларни юклаб олиши, шунингдек офлайн бўлган вақтларида ҳам улардан фойдаланиши мумкин. Бунинг учун фақатгина телеграм қидирув сатрига “kitob_uzb_bot” номини киритиб, ботни фаоллаштиришнинг ўзи кифоя.\nМазкур бот “kitob.uz“ веб-порталининг барча имкониятларини ўзида мужассам этган.


Qualcomm | Futura – ҳаммаси ахборот технологиялари, маркетинг ва стартаплар ҳақида Qualcomm – Futura – ҳаммаси ахборот технологиялари, маркетинг ва стартаплар ҳақида\nМюнхен округ суди Apple компаниясини Qualcomm компонентлар етказиб берувчининг патент ҳуқуқларини бузганликда айбдор деб топди. Суд қарори кучга кирган тақдирда, Qualcomm Германия ҳудудида iPhone 7, iPhone 8 ва 2017 йилги iPhone X’лар сотувини тақиқлаш ҳақида талаб қўйишга ҳақли бўлади. Апелляция кўриб чиқилгунга қадар Apple смартфонлар сотувини давом эттириши мумкин, аммо компаниянинг маълум қилишича, уларни мамлакатдаги […]\nАммо қурилмада иккита орқа камера бор, асосий экран эса бутунлай ромсиз. Vivo флагман вариантдаги қўшалоқ экранга эга Nex смартфонини тақдим этди. Қурилмада селфи камера йўқ, иккинчи дисплей эса ўйин ўйнаш учун тачпад сифатида тақдим этилган. Қўшалоқ экран ҳисобига Vivo асосий дисплейнинг ромсиз бўлишига эришди хамда селфи камеранинг тортма каби жойлаштириш заруратидан халос бўлди. Қурилманинг орқа […]\nТармоқ манбаларида тарқалган хабарларга кўра, Qualcomm компанияси кейинги авлод флагман смартфонлари учун Snapdragon 855 мобил процессори ишлаб чиқариш устида аллақачон иш бошлаб юборган. Номи келтириб ўтилган чип ҳозирча кўрсатилмаган. Мавжуд маълумотларга таянадиган бўлсак, у 7-нанометрли технологияда ишлаб чиқарилади. Ҳозирги Snapdragon 845 чипи билан қиёслаганда кузда чиқадиган версия тезлиги 3 марта катта бўлади. Snapdragon 855 процессори, […]\nУшбу антена асосидаги смартфонлар 2019 йилдаёқ сотувга чиқарилиши кутилмоқда Qualcomm компанияси дунёда биринчи бўлиб “миллиметрли” mmWave (24 ГГц ва ундан юқори) диапазонида ишлашга мўлжалланган смартфонлар учун QTM052 5G-антеннани тақдим қилди. Ушбу ишланма туфайли дастлабки тижорий смартфонлар 2019 йилнинг биринчи ярмидаёқ бозорга чиқиши мумкин. Qualcomm QTM052 антенаси Snapdragon X50 5G-модем билан бирга ишлайди, тизим таъсир қилиш […]


Latifa.uz — Бир одам самолётда учиб кетаётиб, ҳадеб худога илтижо қилармиш: “Эсон-омон етиб олайлик!” деб. Ёнидаги йўловчи ундан сўрабди: — Ҳой биродар, бунча ҳавотир оласиз? Самолёт янги, ишончли! Ҳеч нарса бўлмайди, қўрқманг! Ҳалиги одам: — Нуқул мен ўтирган машина бузилиб қолади, велосипедни балони тешилади, поезд ҳам ҳалокатли тўхтайди, - деб турса бирдан стюардесса эълон қилибди: — Ҳурматли йўловчилар! Самолётимиз тинч океанига қуламоқда! Биз сизларга биттадан қутқарув желети ва хуштак берамиз. Хуштакни чалсангиз, сизларга акула ҳужум қилмайди! Шунда ҳалиги одам йиғламсираб дебди: — Ҳозир менга беришган хуштак ё чалинмайдиган бўлади, ё бўлмаса менга учраган акула кар бўлиб чиқади… Қутқарув желетини размери топилмаса ҳам керак!\nБир одам самолётда учиб кетаётиб, ҳадеб худога илтижо қилармиш:\n“Эсон-омон етиб олайлик!” деб.\nЁнидаги йўловчи ундан сўрабди:\n— Ҳой биродар, бунча ҳавотир оласиз? Самолёт янги, ишончли! Ҳеч нарса бўлмайди, қўрқманг!\n— Нуқул мен ўтирган машина бузилиб қолади, велосипедни балони тешилади, поезд ҳам ҳалокатли тўхтайди, - деб турса бирдан стюардесса эълон қилибди:\n— Ҳурматли йўловчилар! Самолётимиз тинч океанига қуламоқда! Биз сизларга биттадан қутқарув желети ва хуштак берамиз. Хуштакни чалсангиз, сизларга акула ҳужум қилмайди!\nШунда ҳалиги одам йиғламсираб дебди:\n— Ҳозир менга беришган хуштак ё чалинмайдиган бўлади, ё бўлмаса менга учраган акула кар бўлиб чиқади… Қутқарув желетини размери топилмаса ҳам керак!


12:36 05.12.2017 Ҳавола олиш\nТОШКЕНТ, 5 дек – Sputnik. Тошкент шаҳрига Вебстер университети вице-президенти Питер Маҳер бошчилигидаги делегация ташриф буюрди. Бу ҳақда Ўзбекистон ТИВ матбуот хизмати хабар берди. Делегация таркибидан Уокер номидаги бизнес ва технологиялар мактаби декани Симмон Куммингс ва Вебстер университети таълим мактаби декани Бренда Файф ўрин олган.\nТашриф мақсадига кўра делегация Ўзбекистон томони билан Вебстер университетининг Тошкент шаҳридаги филиалини очиш билан боғлиқ техник, ҳуқуқий ва молиявий жиҳатлар ҳамда 2018 йилнинг сентябр ойидан бошлаб таълим муассасаси фаолиятини бошлаш масалалари муҳокама қилади.\nВебстер университети делегациясининг Ўзбекистонга ташрифи дастурида Олий ва ўрта махсус таълим, Мактабгача таълим, Ахборот технологиялари ва коммуникациялар вазирликларида учрашувлар ўтказилиши кўзда тутилган. Музокаралар давомида Ўзбекистонда Вебстер университети филиали фаолиятининг ташкилий ва ҳуқуқий жиҳатлари муҳокама қилинади ҳамда университет томонидан тузиладиган ўқув дастурлари келишиб олинади.\nЎзбекистоннинг Вашингтон шаҳридаги элчихонаси маълумотларига кўра, АҚШ делегацияси Ўзбекистондаги таълим муассасаларида ташкил этилган ўқув жараёни билан танишиш мақсадида бир қатор миллий университетларга (Ўзбекистон давлат жаҳон тиллари университети, Тошкент давлат иқтисодиёт университети) ҳамда хорижий ОТМнинг филиалларига (Инҳа университети, Турин политехника университети, Сингапур менежмент институти, Вестминстер университети) ҳам ташриф буюради.\nРежага кўра, Вебстер университетининг филиалида ўзбекистонлик талабалар "ахборот технологиялари", "ахборот хавфсизлиги", "ОАВ ривожланиши", "бизнес", "табиий фанлар" ва "педагогика" каби таълим йўналишларида бакалавр ва магистр даражасини олишлари мумкин бўлади. Ўқиш АҚШ университети профессорлари ва маҳаллий ўқитувчилар томонидан инглиз тилида олиб борилади.\nТошкент шаҳрида АҚШ университетининг биринчи филиали очилиши тўғрисидаги Ўзбекистон олий ва ўрта махсус таълим вазирлиги ва Вебстер университети ўртасидаги битим Ўзбекистон президенти Шавкат Мирзиёевнинг сентябр ойида Нью-Йорк шаҳрига ташрифи доирасида ўтказилган Ўзбекистон-АҚШ бизнес-форуми якуни бўйича имзоланган.\nВебстер университети 1915 йилда Миссури штати Сент-Луис шаҳрида ташкил этилган. Университетнинг муваффақиятли фаолият юритаётган Швейцария, Австрия, Греция, Голландия, Хитой, Таиланд ва Гана каби давлатларда 7та халқаро филиаллари мавжуд. Шунингдек, 2017 йилда Американинг энг яхши университетлари рейтингида 24-ўринни эгаллаган.


РТдан ваъз: Каримовнинг ўлган “умиди” тирилдими?\nДунëни ким бошқаради? Дунëни сиëсат бошқаради. Сиëсат бирламчи ва қолган ҳамма нарса ўнинчи. Юрмайдиган машинанинг ўриндиғига янги чарм қоплаш билан у юриб кетмайди. Жамият ва давлатга сиëсий ўзгариш керак. СИËСИЙ ЎЗГАРИШ.\nБуни Кардинал ўзгариш десак ҳам бўлади. Эски ва занглаган машинадан фойда йўқ. Эскини эплагунча эсинг кетади дейишади. Бугун Ўзбекистон бошқарувида ўтирган Сафоеву Иноятовлар эски Каримов даврининг заҳарли чирмовуқлари. Бу чирмовуқлар орасига ëш бир кўкатни эксангиз қуриб қолиши тайин.\nАқлли боғбон эккан экини кўкаришини истаса тупроқни чирмовуқ ва зирапчалардан, энг муҳими эски тўнкалардан тозалайди. Бу тозаланган майдонда ëш чечаклар куртак отади. Давлат ва жамият ҳам шундай.\nМАЪМУРИЙ ТИЗИМ ЁШАРДИМИ?\nКаримов даврида етишган бир гуруҳ бор. Уларни қисқа қилиб УМИДчилар дейлик.\nЯнвар ойи бошларига келиб ҳукумат бир вақтлар ташкил этилган “Умид” жамғармаси битирувчилари бўлган ёш авлодни ёнига йиға бошлади. Ушбу фонд Каримов раҳбарлигида ташкил этилган ва талабаларга чет эл университетларида ўқиш учун грантлар берган эди. Бунгача шундай жамғарма Қозоғистонда ташкил этилган, унга Назарбоев катта маблағ ажратганди. Каримов ундан қолишишни истамади. 800 дан зиëд ўғил-қиз четга ўқишга юборилди.\nЎзбекистонда сиëсий мухолифат ҳайдалиб, диссидентлар устидан қамоқда қайноқ сув қуйилиб турган пайтда бу йигитлар Каримов билан расмга тушиб, унинг китобини ўқиб давлат ҳисобидан Ғарб ва АҚШдаги ўқишларга кетишди. Улар билан ўша пайтда Ғарбда учрашганимда қўрқиб писиб ўзини билдирмасликка тиришишарди.\nБироқ, 1998 йилга келиб жамғармани молиялашда жиддий муаммолар юз бера бошлади – валюта етмай қолди. Айним талабаларни қайтаришга тўғри келди. Тез орада грант беришни умуман тўхтатишди. Сабаблардан бири – грант беришнинг асосий шарти, кейинчалик ҳукумат кўрсатган жойда ишлаш мажбурияти бўлди. Ҳукумат эса барча битирувчиларни касбига кўра ишга жойлаштириб, муносиб иш ҳақи билан таъминлай олмади. Шунинг учун битирувчилар ҳар хил ҳақиқатлар ва ёлғонлар билан мамлакатга қайтмасликка ва ўқиган жойларидан иш қидиришга интилишди.\nАснода улар каримовчи ҳам, ватанпарвар ҳам, либерал демократ ҳам бўла олишмади. Балки тузукроқ яшаш. Каттароқ ейиш. Бренд устивош кийиш каби моддий неъматларга кўзи мўлтираган бечоралар бўлиб чиқишди. Кўпининг таги ўта қашшоқ бўлгани боис, улар ўзлари эришган моддий бойликка ортиқча ҳирс қўйишган эди.\nИтлар ўз эгасига садоқатли бўлади. Аммо улар итлардан фарқли ўлароқ, Каримовга садоқат кўрсатишмади. “Иқтисод сиëсатдан устун” деган илм ва мантиққа зид “ғоя” саллотлари эди улар.\n“Ахир улар инглизча билади” десам, бир ўртоғим АҚШнинг бир қаватли қисмидаги миллионлаб реднек ва бомжлар ҳам инглиз тилини билади деб ҳавасимни сўндирган эди. Бу УМИДЧИ деган тўп ичида, масалан Саакашивили каби сиëсий ислохотлар зарурлигини тушунадиган бирортасини кўрмабман. Холбуки Саакашивили ҳам улар каби Ғарбда ўқиган экспат эди.\nБеш йил Каримовнинг беш тамойилини чулдираб, 20 йил давомида Ғарб ошқозонида сингиб, яхши ойлик олгувчи клеркларга айланган галстукли жамоа (Умидчилар) яна саҳнада пайдо бўлиб эски ашлани айтмоқда.\nТошкентда 3-4 январ кунлари “Эл-юрт умиди” фонди 300 дан ортиқ мутахассисни бир анжуманга тўплади.\nУларнинг, 120 нафари чет элларда қолгани маълум бўлди. Мантиқан олганда жамғарма мияларни мамлакатдан ювиш билан шуғулланди. Бироқ, шу ўринда битирувчиларни айблаш ноўрин. Каримовнинг ўзи уларни ватанида муносиб иш билан таъминлай олмади. Гап нафақат муносиб иш ҳақининг йўқлигида, балки мамлакатда меритократия ва вертикал ҳаракат тизимининг мавжуд эмаслигидадир.\nЁшларнинг аксарияти 1997-2003 йилларда “Умид” фонди орқали чет элда билим олишган. Бир қисми хорижда турли соҳаларда ишлаётган ўзбекистонликлар. Иккинчи қисми эса Ўзбекистонда давлат, нодавлат ва хусусий секторда фаолият юритаётган кадрлар.\nУларни бирлаштирадиган нарса бўйинларидаги галстук ва Сиëсатнинг жамиятни ўзгартирувчи куч эканлигини тушунмаслик каби шизофрения.\nУлар Каримов ҳайкали тикилган юртда “бирор нарса ўзгаради” деган ўзлари ҳам ишонмайдиган чўпчакка бошқаларни ишонтирмоқчи.\nБуларга қарата мен техаслик ковбойлар айтадиган гапни қайтараман. Ерда ўлиб ëтган одамга қараб ковбой “Сен шунчалик крутой бўлсанг, нега ўликсан?” дейди.\nНега бунчалик ўликсиз?\nЎликдан бирор наф чиқмайди. Каримовнинг ўлигидан ва унинг ўлган “Умид”идан ҳам.\nСиëсий ислохот. Люстрaция ва эски тизимнинг демонтаж қилинишини тақозо қилади. Бу сиëсий ислоҳотга Каримов даврида етишган бошқарув элитаси қамоқ хужрасининг панжарасидангина қараб ўтириш ҳуқуқига эга.\nБирмунча муносиб одамларни мамлакат бошқарувига жалб қилиш нуқтаи назаридан бирон бир нарса ўзгарадими ёки барчаси тағин навбатдаги бла-бла гаплар билан якун топадими? Бирор нарсани ўзгартириш учун радикал маъмурий ислоҳот зарур.\nМаъмурий ислоҳот нима?\nМаъмурий ислоҳот – бу турли мансабдаги шахсларнинг самарали ишлаши, ҳукумат тепасида ким бўлишидан қатъи назар, аҳолига тез ва эффектив хизмат кўрсатишидир. Яхши ишлайдиган маъмурий тизимни фақат яхши ишлайдиган, ақлли ва ҳалол одамларгина яратиши мумкин.\n«Нима учун Грузия мувафақият қозонди?» китобида ислоҳотчи Саакашвили ҳокимият тепасига келибоқ,биринчи галда одамларни алмаштиргани ҳақида ёзади:\n“Бизга зудлик билан ўнлаб солиқ хизмати ходимлари, ўнлаб ҳалол полициячилар ва виждонли вазирлар керак бўлди. Аммо бунинг учун ҳеч бўлмаганда минимал иш ҳақи лозим эди. Шунинг учун биз БМТ Тараққиёт Агентлигига мурожаат қилиб, улардан истисно тариқасида (улар ҳеч қачон бундай қилишмаган) ушбу мансабдор шахсларга иш ҳақи тўлаш учун маблаг ажратишни сўрадик».\nБугун Ўзбекистондаги муҳим лавозимларни Содиқ Сафоев ёки Ташқи ишлар вазири Абдулазиз Комилов каби эски кадрлар эгаллаб келаркан, улар рахбарлигида йигирма йил бошқарилган Ўзбекистон дунёнинг энг қашшоқ мамлакатига айланди. Мирзиёев эса улардан сира қутулмоқчи эмас.\nЖамғарма битирувчиларининг гуруҳ бўлиб тушган фотосуратида уларнинг аллақачон қариб қолганлигини кўришингиз мумкин. Уларни ёш авлод деб аташ қийин. Бир оёғи билан улар аллақачон эски патронаж тизимида. Бу ҳатто уларнинг афтидан ҳам кўриниб турибди. Ортга қайтганлар аллақачон Фарғона вилояти ҳокими Шуҳрат Ғаниев каби раҳбарлар қўл остида ишлашлари ва уларга мослашишларига тўғри келган. Фотосуратдан кўринадики, уларнинг баъзилари ташқи жиҳатдан, нафақат жисмонан, балки ўзини тутиш, бошқарув услуби жиҳатидан ҳам Ғаниевга ўхшаб кетаётгани сезилади.\nАдолат юзасидан таъкидлаш жоиз, бир нечта «умидчилар», Мирзиёев келганидан сўнг вазирлик портфелларини олишди. Қуйидагиларни шулар сирасига қўшиш мумнкин\nМолия вазири Жамшид Қўчқоров (1964 йилда туғилган, 1996 йилда АҚШнинг Колорадо штати иқтисодиёт университетини тамомлаган),\nАдлия вазири Русланбек Давлетов (1980 йилда туғилган, 2001 йили Буюк Британиядаги Варвик университетини тамомлаган)\nХалқ таълими вазири Шерзод Шерматов (1977 йилда туғилган, 2000 йили АҚШнинг Йель университетини тамомлаган),\nИнвестициялар ва ташқи савдо вазири Сардор Умурзоқов (1977 йилда туғилган, Британиядаги Рединг Университетини тамомлаган).\nУлар бошқа ҳукумат аъзолари билан таққослаганда кўпроқ замонавий иш услубини намойиш этишмоқда ва маълум даражада умумий йўналишнинг шаклланишига таъсир қилишмоқда. Бироқ улар ҳукуматда биринчи скрипкада ўйнашаётгани йўқ. Бундан ташқари, улар ҳокимият тепасида қолган авторитар режимга ва Каримов даврида ишлаб чиқилган (гапда бошқа, ишда бошқа) схемаларга мослашишга мажбур бўлишмоқда.\nАслида, ҳатто Каримов даврида ҳам чекланган таркибда технократларни ҳукуматга қўшиш амалиёти мавжуд эди. 1991 йили Каримов Рустам Азимовни тайинлаганида шу ҳолат содир бўлди. Ўша пайтда «Ипак йўли» кичик хусусий банкининг директори, Ўзбекистон Ташқи иқтисодий алоқалар «Миллий банки» бошқаруви раиси, бирмунча вақт ўтгач, 1998 йилда молия вазири ва 2000 йили Бош вазир ўринбосари этиб тайинланган эди. Кейинчалик, гўё илғор фикрли саналган Рустам Азимов, Каримов ҳокимиятининг авторитар машинасида яхши ишлайдиган бир ғилдиракка айланди.\nУмуман олганда, Каримовдан кейинги маъмурий тизим ҳали ҳам шаклланиш жараёнида. Аммо у тобора кўпроқ қозоқ ва рус олигархик давлат капитализми моделларига ўхшаб кетмоқда.\nДавлат капитализми – бу ҳокимиятнинг бизнес устидан назорати ва ҳокимиятнинг катта капитал билан қоришиб кетишини англатади.\nУшбу моделда ёш технократлар учун маълум бир жой ажратилади, аммо умуман олганда улар олигарх доираларга ва норасмий уруғ аймоқлар ва дўстона иттифоқларга таянч бўлиб, авторитарлигича қолиб кетаверади.\nТузатмаса бўлмайдиган аҳвол\nДавлат бошқарувини янгилаш ва яшартириш ҳақида гаплашдик. Яқинда тўйларни чеклаш ҳақидаги қарор ижросини таъминлайдиган идоралар рўйхатига кўзим тушди. 32 та давлат бюджетидан таъминланадиган паразит идора.\nЎзбекистонда бюджетга кана бўлиб ëпишган паразит ташкилотлар сони Каримов давридагидан кўра анча кўпайган. Михаил Саакашивили Грузия президенти бўлганидаги илк иши шундай паразит ташкилотларни камайтириш бўлган эди.\n“Ўзбекконцерт” давлат муассасаси,\nЎзбекистон Республикаси Вазирлар Маҳкамаси ҳузуридаги “Оила” илмий-амалий тадқиқот маркази\nБу ташкилотлардан на миллатга, на давлатга фойда келмайди. Зараркунда ва паразит булар. Бутун бир халқ солиқ тўлаб, боқиб ўтирибди бу тўраларни.\nТассавур қилинг, бирдан Ўзбекистонда Конституцион суд йўқ бўлиб қолса, масалан ҳаммаси ич бурғидан ўлса мамлакат учун катта йўқотиш бўладими?\nЎзбекистондаги муаммолар ҳақида гапираëтганлар кўп.\nЛекин энг муҳими, Ўзбекистондаги вазиятни ўзгартиришдир.\nДунëда 194 мамлакат бор. Ҳамма интиладиган бой ва фаровон давлатлар демократия ва эркин бозор иқтисодига асосланган тузумни танлашган.\nМасалан Шимолий Кореянинг аҳволини кўрингу, уни Жанубий Корея билан солиштиринг.\nАфсус, Ўзбекистон ҳам Шимолий Корея каби қолоқ давлатлар сафида.\nКонституцияга зид тарзда иқтидорга келиб, шаффоф бўлмаган шубҳали сайлов орқали кети креслога сварка бўлган президент, унинг қизлари ва еб тўймас куëвлари. Уруғи ва аймоғи.\nБутун мамлакатни ямлаб ютишга уринаëтган биринчи оила мансублари ва мулозимлар.\nУлардан қолганни ўғирлаш учун судранаëтган ментлар, ОВИР, Прописка, цензура ва одамларни пойлаб юрадиган ДХХ исковучлари.\nБу манзарани кўриб даҳшатга тушасан ва буни тезда буни ТУЗАТИШ зарурлигини англайсан.\nТузатмаса бўлмайди бу аҳволни. Реформа ва Люстра́ция зарур. ( lustratio — лотин тилида тозалаш, қатрон қилиш демак)\nМен бир иккита одамдан сўрадим. Масалан мингдан ошиқ одам ишлайдиган Ўз МТРК ўчиб қолса билинадими деб. Билинмайди дейишди.\nЧунки, Тошкент, Самарқанд каби шаҳарлар ўрис ТВ кўрар экан, қишлоқларда эса чироқ йўқ.\nСаволни давом эттириб бирдан Ўзбекистонда ДХХ йўқ бўлиб қолсачи, деб сўрадим. Кошки дейишди. Прописка ва ОВИР йўқ бўлиб қолсачи? Йўлтўсар ГАИ ходимлари ўрнига оддий видеокамера ўрнатилсачи? Масалан, Ёшлар иттифоқи йўқ бўлиб қолса¸ëки прокуратура. Бу жудоликдан халқ севинадими ë қайғурадими?\nОлий мажлис қонунчилик палатаси ва Сенат депутатларини ҳаммасини ток уриб фалаж бўлиб қолишса, Ўзбекистоннинг бугунги вазияти учун қанчалик ҳатарли бўлади.\nМасалан прокуратура эшиклари ëпилиб қолса ва ичидагилар димиқиб ўлиб, мамлакат прокуратурасиз қолса нима бўлади, нима ўзгаради. Адолат қарор топмай қоладими?\nДарвоқе, Украинада эски хокимиятга ҳеч алоқаси бўлмаган шахс ҳақиқий эркин сайловлардан кейин Давлат маҳкамаси люстрациясини бошлади.\nБош прокуратура қайта шакллантирилди, қайта аттестация ва ишдан ҳайдаш натижасида прокурорларнинг 55 фоизи коррупциялашган ва малакасиз экани маълум бўлди.\nЭндиликда жамият ишончини қозонган Русла Ряболашка Бош прокурор бўлди.\nЭнди Ўзбекистонда кимни бош прокурор этиб тайинлашганига қаранг. Нигматулла Йўлдошев. Мамлакатда авж олган репрессия ва қашшоқлик учун жавобгар бўлган Сенатдаги кўримсиз сичқон.\nҚиморга тикилган давлат\nЭнг ëмон кўрган гапим. “Ўзбекистонни ўзига мос йўли бор” деган сафсата. Унинг ўзига хос йўлсизлиги бор холос.\nЯнги йилдан бир кун олдин пули миллиондан ошган ўзбек йигит билан гаплашдим.\nУнинг айтишича технология масаласида Германиядан ўтадигани йўқ.\n“Шу боис 200 минг еврога “Майбах” мошинасини сотволдим” деди пул топиб ақл топган бирад.\nГерманиянинг иқтисодий ривожи ва бу мамлакатга эргашиш лозимлиги ҳақида бундан бир йил олдин Мирзиëев ҳам гапирган эди.\nИши юришганларга тақлид қилиш ўзбекларга хос одат.\nГермания ўзидаги мавжуд 7 та атом электростанциясидан бири фаолиятини тўхтатди.\n31 декабрь куни Филипсбургдаги атом электростанцияси ўчириб қўйилди.\nГермания 2022 йилгача барча атом электростанцияларидан воз кечади.\nХолбуки бу электростанциялар техник жиҳатдан мукаммал, бозор нуқтаи назаридан фойдали.\nНега шундай соғин сигирдан Германия воз кечмоқчи?\nЧунки немис мутахасислари шамол ва қуëш энергияси истиқболини англашди.\nЧунки немислар миллиондан бир холатда ҳам эҳтимолий фалокат содир бўлишини исташмайди.\nГапни қаерга олиб бораëтганимни билдингиз. Нега шу масалада Германиядан сабоқ олмаймиз.\nНега коррупцияга ботган ва қолоқ Россияга атом электростанцияси қурдирмоқчимиз?\nНега фақат қолоқ мамлакатлар клуби бўлган Евроосие иттифоқига аъзо бўлмоқчимиз?\nРоссияга атом электростанцияси қурдиришдан Мирзиëв ва Путиннинг оилавий бизнеси манфаат кўришини тушунамиз.\nОткатлар тизими бу икки оилага мансуб тўртта одам чўнтагини бойитар. Яна битта учоқ. Яна битта қаср ва яна битта яхта олишар.\nАммо булар ўйнаëтган қиморга миллат ва давлатчилик манфаатлари тикилган.\n3 йил ичида мамлакатни “банан” республикасига айлантирган Мирзиëевга тўхта дейдиган сиëсий ирода соҳиби бўлган мухолиф борми?\n“Яхшига ëндошу – ëмондан қоч” дея мақолни тўқиган халқ нега бу қадар муте ва ақлсизликка мубтало бўлди?\nТўғри. Бир амаллаб яшаяпмиз, ўлганимиз йўқ\nАссалом Ўзбекистон Жума муборак.\ndata-title="РТдан ваъз: Каримовнинг ўлган “умиди” тирилдими?" data-description="<!-- wp:paragraph --> <p>Дунëни ким бошқаради? Дунëни сиëсат бошқаради. Сиëсат бирламчи ва қолган ҳамма нарса ўнинчи. Юрмайдиган машинанинг ўриндиғига янги чарм ..." data-image="https://eltuz.com/wp-content/uploads/2019/12/rasm42688.jpg" data-url="https://eltuz.com/sas/212527/" data-services="facebook,odnoklassniki,twitter,telegram" data-counter="ig">


Таълимга эътибор – миллат келажагига эътибор - Уч илдиз\nПрезидентимиз Шавкат Мирзиёевнинг Олий Мажлисга Мурожаатномаси, кадрлар\nтайёрлаш тизимини такомиллаштиришга оид муҳим ҳужжатлар ҳамда 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини “Фаол инвестициялар ва ижтимоий ривожланиш йили”да амалга оширишга оид Давлат дастури лойиҳаси Мирзо Улуғбек номидаги Ўзбекистон Миллий университетида кенг ўрганилмоқда.\nЎзМУ ректори Авазжон Мараҳимов Ижтимоий фанлар, Иқтисодиёт, Журналистика факультетлари профессор-ўқитувчилари билан 7 январь куни ўтказган очиқ мулоқотида давлатимиз раҳбарининг Олий Мажлисга Мурожаатномасида олий таълим тизимини такомиллаштиришга оид таклифлари, илғор ғоялари ҳақида сўз юритар экан, бу борада профессор-ўқитувчилар зиммасига қандай муҳим вазифалар юкланишини изоҳлаб берди.\n– Президентимизнинг мазкур Мурожаатномасида,– деди ЎзМУ ректори,– биз учун ғоят муҳим бўлган қуйидаги масалаларга яна бир бор эътиборингизни қаратмоқчиман:\nЎзбекистонда олий ва ўрта махсус таълим масканлари битирувчиларини олий таълим билан қамраб олиш ўтган даврда 9-10 фоиз даражасида бўлиб келаётган эди. Сўнгги икки йилда кўрилган чора-тадбирлар туфайли, биз бу рақамни 15 фоиздан оширишга эришдик. Лекин бу ҳали етарли эмас. Чунки дунёдаги ривожланган давлатлар тажрибасига қарайдиган бўлсак, бу кўрсаткич уларда 60-70 фоизни ташкил этади. Шунинг учун 2019 йилда мамлакатимизда битирувчиларни олий таълим билан қамраб олиш даражасини 20 фоизга етказиш ва келгуси йилларда ошириб бориш – муҳим вазифамиздир.\nБакалавриат йўналишида таҳсил олаётган талабаларга хорижда ўқишни давом эттириш имкониятлари янада кенгайтирилади. Чунки жамиятимизда олий маълумотга эга, юксак малакали мутахассислар қанча кўп бўлса, ривожланиш шунча тез ва самарали бўлади.\nБу муҳим вазифалар айнан ЎзМУга, таъбир жоиз бўлса, ҳар бир профессор-ўқитувчимизга ҳам нақадар дахлдор эканлигини дилдан ҳис этмоғимиз зарур. Зотан, таълимга эътибор – миллат келажагига эътибор, деган улуғ ғоя тараққиётимиз “йўл харитаси”да муҳим ўрин тутишини теран англамоқ лозим.\n2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини “Фаол инвестициялар ва ижтимоий ривожланиш йили”да амалга оширишга оид Давлат дастури лойиҳасида мамлакатимизда 2019/2020 ўқув йилидан бошлаб давлат буюртмаси ва табақалаштирилган тўлов-контракт тизимини босқичма-босқич жорий этиш орқали олий таълим муассасаларини ўзини ўзи молиялаштириш тизимига ўтказиш, уларга молиявий масалаларда мустақиллик бериш режалаштирилмоқда.\nАйтиш ўринлики, сўнгги йилларда ўқишга қабул қилиш квоталари ўсгани натижасида ЎзМУдаги факультетлар сони 10 тадан 14 тага ошгани эътиборга моликдир. Қатор йиллардан буён университетимиз талабалари сони 5 мингдан ошмаган эди, жорий йилнинг ўзида эса сиртқи ва кечки таълим билан бирга 4 мингдан ошиқ абитуриент талабалар сафига қабул қилинди! Бу Миллий университетимиз салоҳияти ҳар томонлама ошиб бораётганидан далолатдир. Энди шу улкан ишончни оқлашимиз ҳам фарз, ҳам қарздир, деб таъкидлади ЎзМУ ректори. Малакали ва рақабатбардош кадрлар тайёрлаш – давр талаби. Университетимиз битирувчилари меҳнат бозоридаги рақобатга бардош бера оладими? Энди таълимда рақобат бошланди. Рақобатни реал ҳис этиш керак.\n2018 йилда мамлакатимизда ўтказилган таълим форумида иштирок этган Россия университетлари билан ҳозирча 11 та шартнома имзоладик. Келгусида халқаро ҳамкорлик илоқалари янада такомиллаштирилади. Профессор-ўқитувчиларимизнинг билим ва малакалари шунга яраша бўлиши шарт!\nБу йил республикамиз олий таълим тизимида яна 50 та филиал очилиши кутилмоқда. Иқтисодиёт, Ижтимоий фанлар, Журналистика факультетларини тамомлаётган кадрларга жамиятимизда эҳтиёж катта эканлиги яхши маълум. Таълим сифати янги босқичга кирган ҳозирги пайтда ҳар биримиз зиммамизга юклатилган масъулиятни теран ҳис этмоғимиз лозим.\nОчиқ мулоқотда Миллий университетимизда таълим, халқаро алоқалар, илмий тадқиқотлар, маънавий-маърифий ишларни янада такомиллаштириш, талабалар ва ёш тадқиқотчиларнинг интеллектуал салоҳиятларини янада ошириш истиқболлари юзасидан ҳам фикрлашиб олинди.\nNext story Олий таълим тараққиёти ўз саъй-ҳаракатларимизга боғлиқ\nPrevious story Черная икра – еще одно «Черное золото» Азербайджана


Бугун Ўзбекистонга Эрон ҳудудларидан нам ва салқин ҳаво массалари кириб келиши кутилмоқда. Республика бўйича баъзи жойларда ёмғир ёғади, шимолда қорга айланади, фақат Фарғона водийси вилоятларида ёғингарчилик кутилмайди. Ҳаво ҳарорати 7-12 даража илиқ атрофида бўлади.\n“Ўзгидромет” хабарига кўра, эртага кириб келиш фронти шарққа силжийди. Қорақалпоғистонда, Хоразм, Бухоро вилоятларида ёғингарчилик тўхтайди, фақат республиканинг жанубий ва марказий туманларида кечаси ва эрталаб об-ҳавонинг беқарорлиги сақланиб туради. Фарғона водийси вилоятларида кун давомида ёмғир ёғиши кутилмоқда. Кундуз кунги ҳаво ҳарорати 3-8 даража илиққача пасайиши кутилмоқда.\n28-29 январда салқин ҳаво массаларининг кириб келишида республика бўйича шамол тезлиги 17-22 м/с гача кучайиши кутилмоқда, 28 январда Бухоро, Навоий, Қашқадарё, Жиззах вилоятларида 25-28 м/с гача, 29 январда Сурхондарё, Фарғона, Наманган, Андижон вилоятларида 17-22 м/с гача кучайиши мумкин.\nЯкшанба куни республика бўйича қуруқ ва салқин об-ҳаво бўлиши кутилмоқда. Кечаси ва эрталаб баъзи жойларга туман тушади. Ҳаво ҳарорати кечаси 3 даража совуқ-2 даража илиқ, кундузи 3-8 даража илиқ атрофида бўлади.\nТоғ олди ва тоғли ҳудудларда 28-29 январда ёғингарчилик бўлади, баъзи жойларда кучли бўлиши мумкин, 30 январда ёғингарчилик кутилмайди. 28-31 январда республиканинг тоғли ҳудудларида қор кўчиши хавфи бор.


Ўзбекистоннинг қатор вилоятлари осмонида номаълум ёруғлик кўрингани бўйича изоҳ берилди — Sof.uz\nЎзбекистоннинг қатор вилоятлари осмонида номаълум ёруғлик кўрингани бўйича изоҳ берилди\n7.04 20:49 1321 Илм-фан\nЎзбекистоннинг Андижон ва Наманган вилоятларида 6 апрель куни осмонда бир лаҳза ёруғлик пайдо бўлиб, кейин ўчди. Фанлар академиясининг Улуғбек номидаги Астрономия институти директори ўринбосари Юсуф Тиллаев ҳодиса юзасидан изоҳ берди.\nХабарга кўра, худди шу ҳодиса Қирғизистон осмонида ҳам кузатилди, Бишкек ва Чуй вилояти аҳолиси номаълум объектнинг қулаганини қайд этди. Юсуф Тиллаевнинг сўзларига кўра, ҳозирда 2 тахмин бор.\n«Икки тахмин бор. Биринчиси — бу космик чиқинди, космик кеманинг ўз вазифасини бажариб бўлган қисми. Иккинчи тахминга кўра, бу — космик жисм, астероид парчаси бўлиб, кеча болид кўринишида намоён бўлди», — деди Юсуф Тиллаев.\nОлимнинг қўшимча қилишича, айни пайтда институт мутахассислари мазкур ҳодиса сабабларини ўрганиш устида иш олиб бормоқда. «Умид қиламанки, тез орада биз унинг нима эканини аниқлаймиз», — дейди олим. Фавқулодда вазиятлар вазирлиги матбуот хизмати осмондан объект тушиши билан боғлиқ қандайдир вайронагарчиликлар тўғрисида ахборот келиб тушмаганини хабар қилди.


БАЛИҚ ТУТИШНИ ҚАЧОН ЎРГАНАМИЗ? » Жиззах ҳақиқати газетаси расмий сайти\nЖиззах ҳақиқати газетаси » Жамият » БАЛИҚ ТУТИШНИ ҚАЧОН ЎРГАНАМИЗ?\nЎзбекистон Республикаси Президенти Шавкат Мирзиёевнинг Олий Мажлисга Мурожаатидан "Аҳолининг ўртача турмуш даражасини юқорига кўтариш учун нима қилиш керак?", деган саволга тўлиқ жавоб топиш мумкин. Зеро, Президентимиз Мурожаатномасида 2021 йилда бажарилиши лозим бўлган ишларга тўхталиб ўтган бўлса ҳам, бу вазифалар амалга ошса, ўн йилларга татигулик натижаларга эришамиз.\nБиргина "Аёллар дафтари", "Ёшлар дафтари", "Темир дафтар"ларнинг жорий этилиши натижасида жамиятимизнинг ушбу қатламларида охири йўққа ўхшаб кўринаётган муаммолар барҳам топади. Йилдан йилга баҳорги қўзиқориндай кўпайиб бораётган камбағаллик кўрсаткичи камайиб, деярли йўқ бўлади. Нега «деярли» сўзини ишлатдим — чунки, камбағалликдан қутилишни аввало инсоннинг ўзи хоҳлаши керак. Зеро, ичимизда боқимандаликни ҳаёт тарзига айлантириб олган, нуқул "бер-бер"лардан чарчамаётган безбетлар ҳам йўқ эмас. Афсуски, ўз вақтида шундай яшашга ўзимиз ўргатиб қўйдик. "Бечора фалончи қийналиб қолибди!" дея озиқ-овқат маҳсулотлари билан таъминлашни ўз зиммамизга олдик. Иккита нон, бир кило шакар олиб борсак ҳам газеталарга ёздик, телекўрсатувлар ташкил этдик. Ҳолбуки, ногирон бўлса майли, уларга ҳар қанча яхшилик қилсанг арзийди. Лекин тўрт мучаси соғ одамларга ҳам "ҳомий"лар тайинлаб, камбағаллар сонини кўпайтириб юбордик.\nЎзбекистон касаба уюшмалари Федерацияси раиси, Олий Мажлис Сенати аъзоси, таниқли сиёсатшунос Қудратилла Рафиқов давлатимиз раҳбари Мурожаатномасига ўз муносабатини билдирар экан, "Аёллар дафтари", "Ёшлар дафтари", "Темир дафтар"ларни "Ҳаётбахш учлик" деб аташни таклиф этди. Мантиқан олиб қараганда, бу дафтарлар ҳақиқатан ҳам ҳаётбахшдир. Чунки, улар самараси ўлароқ аҳолининг кам таъминланган қатламиҳаётида ижобий ўзгаришлар юз беради, эзгуликка, яхшиликка ишонч ва умид пайдо бўлади.\nХитойда "Оч қолган одамга балиқ берма, балиқ тутишни ўргат", деган мақол бор. Шу пайтгача биз камбағалларга "балиқ" бериб, унинг эҳтиёжларини қондиришга уриниб келдик, бу ҳеч нарсани ўзгартирмади. Аксинча, вазият чигаллашгандан чигаллашди. "Балиқ" сўровчилар сони кўпайиб борди. Ҳисоботларда улар сонини камайтиришга ҳаракат қилсак ҳам минглаб билимсиз, кўникмасиз, малакасиз юртдошларимизнинг хорижга ишга кетиши худди яширилган хасталикни ошкор қилган иситмадай хўжакўрсинга тайёрланган ҳисоботларнинг сохталигини ошкор қилиб қўяверди.\nНиҳоят, бундан тўрт йил аввал бундай сохтакорликка бутунлай барҳам берилди. Яъни, аслида иш ўрни йўқ ташкилотлар билан коллежларни тугаллаган ёшлар ўртасида ишга қабул қилиш ҳақидаги сохта шартномалар, олий маълумотли, малакали мутахассислар талаб этилган жойларга ўрта махсус маълумот эгаларига йўлланма бериш каби, таъбир жоиз бўлса, фирибгарликлар тўхтатилди. Ўзимизни ўзимиз алдамай яшашга ўргана бошладик. Юқоридаги муаммоларни ҳал этишда янги иш ўринлари яратиш ҳисобига ечим изладик.\nБиргина мисол — ўтган 2020 йилда 12604 та янги иш ўрни яратиш режалаштирилган бўлиб, бу рақам 15075 тага етказиб бажарилди. Бу иш ўринлари осмондан тушгани йўқ. Вилоятимизда юзлаб истиқболли лойиҳалар амалга оширилди, минглаб тадбиркорлик субъектлари ташкил этилди. Уларнинг тўлақонли фаолият кўрсатиши учун 5,9 триллион сўм миқдорида инвестициялар ўзлаштирилди. Жумладан, вилоятимизга 465,8 миллион АҚШ доллари миқдорида хорижий инвестиция кириб келди.\nҚиймати 3,1 трлн. сўм бўлган 322 та инвестиция лойиҳалари ишга туширилди. Бу маблағнинг ҳисобига саноат соҳасида 86 та, хизмат кўрсатиш соҳасида 117 та, қишлоқ хўжалиги соҳасида 119 та янги корхона ва тадбиркорлик субъектлари ташкил этилиб, 4235 та янги иш ўринлари яратилди.\nҲаёт тобора илгарилар экан, янгиликлар ҳам кўпайиб бораверади. Биз бундан ўн йил аввал тасаввуримизга ҳам сиғдиролмаган янги касблар пайдо бўлмоқда. Ақлли одамлар бу касбларнинг мамлакат равнақида муҳим аҳамият касб этишини англаб, ўқиб-ўрганишмоқда. Енгил йўлни танлаганлар эса билса-билмаса ушбу соҳаларда ишлашга, уларни бошқаришга ҳаракат қилиб кўришмоқда. Масалан, дастурчилик касби давримизга таққослаганда ўта мураккаб касб. Лекин яқинда ташкил этилган IT PARKда ана шу касбни эгаллашга интилганларга муносиб билим асослари ўргатилади. Келажакда ҳар бир корхонада дастурчилар фаолият кўрсатадилар, улар корхона учун янги лойиҳалар ишлаб чиқадилар, бир сўз билан айтганда, ишлаб чиқариш келажагини белгиловчи мутахассислар бўлиб қолишади.\nЁки тобора удум бўлиб бораётган блогерлик касби ҳам ҳозир шу соҳага қўл ураётганлар ўйлаганчалик енгил касб эмас. Тезкор ахборот тарқатишнинг ўзига яраша жавобгарлиги ва масъулияти бор. Бу касб эгалари етарли даражада фалсафий, адабий, сиёсий, мантиқий билимларга эга бўлишлари лозим. Ҳаммасини вақт ҳал этади, шунчаки шов-шувли воқеаларни тарқатишга ўрганиб қолган "блогер"лар куни тугаб, соҳада ўқимишли, зиёли, мамлакат қонунларини ҳурмат қиладиган касб эгалари яшаб қолади. Бу соҳа эгаларини ўқитиш, малакасини ошириш ишлари бошланиб кетди.\nАҳолини иш билан таъминлашга бевосита алоқадор бўлган вилоят Бандлик бош бошқармасининг ҳисоботларига кўз югуртирамиз. Ўтган йил давомида 42 марта "Бўш иш ўринлари" ярмаркаси ташкил этилиб, уларда иштирок этган 3413 нафар юртдошларимиздан 1925 нафари доимий иш билан таъминланибди. 1874 нафар фуқаро ишсизлик нафақаси билан таъминланган. 2059 нафар ишсиз шахс махсус ажратилган квоталар асосида ишга жойлаштирилган.\nБугунги кунда томорқасидан фойдаланиб, маҳсулот ишлаб чиқараётган юртдошларимиз сафи ўсиб бораётганини алоҳида мамнуният билан қайд этиш лозим.\nВилоятимизда энди Бандликка кўмаклашиш марказларининг йўлланмаси асосида ишга қабул қилинган ходимлар "Малакаси етишмас экан" деган изоҳ билан ишдан бўшатилмайди. Чунки, мазкур ходимни ишга қабул қилган корхона уни ўқитиб, малакасини оширишга ўзи мажбур. Бунинг учун Бандликка кўмаклашиш давлат жамғармаси ҳисобидан субсидия ажратилади. Биргина ўтган йилнинг ўзида ишлаётган ходимларни қайта ўқитиш учун 96 млн. сўм субсидия ажратилди. Тадбиркорлик қилишни истаган 359 нафар юртдошларимизга эса 79,1 миллион сўмлик субсидиялар берилди.\nШулардан энг кўп субсидиялар қишлоқ хўжалиги соҳасини ривожлантириш учун ажратилди. Ўз томорқаларида енгил конструкцияли иссиқхоналар ўрнатиш, уруғлик, кўчат ва суғориш ускуналари сотиб олиш учун 2362 нафар хонадон эгасига 4 млрд. 227,5 млн. сўм беғараз ёрдам кўрсатилди. Жорий йилда ҳам ишлаётган ходимлар малакасини ошириш, тадбиркорлик субъектлари ташкил этиш, тадбиркорликка ўқитиш, томорқаларни ўзлаштириш ва ер эгалари ширкатларига субсидиялар ажратиш давом эттирилади.\nХорижда ишлашни хоҳлаганларга шарт-шароитлар яратиш бўйича алоҳида дастур ишлаб чиқилган. Эндиликда яқин хорижий давлатларга тилни ўзлаштирган, хорижий ҳамкорлар талабига жавоб бера оладиган касб ва малакага эга аҳоли қатламлари ишга юборилади. Шуларни ҳисобга олиб, Россия Федерациясининг Москва, Ярославл, Воронеж, Ростов, Самара каби вилоятларининг маъмуриятлари билан келишувга эришилди, жорий йилда 5000 нафар юртдошимиз қонуний асосда ишга юборилади. Москва, Санкт-Петрбург, Воронеж, Омск, Калуга каби вилоятлардаги йирик иш берувчи субъектлар раҳбарлари билан видеомулоқотлар олиб борилмоқда.\nБундан ташқари Қозоғистон Республикасига 500, бошқа давлатларга 600 нафар ўзбекистонликлар ташкилий равишда ишга юборилади. Энг асосийси, хорижга борган юртдошларимиз у ерда иш излаб тентирамайди. Чунки, улар Жиззах шаҳрида ташкил этилган "Ишга марҳамат" мономарказида, Арнасой, Бахмал, Фориш, Шароф Рашидов, Ғаллаорол туманларида маҳаллий аҳолини касб-ҳунарга ўқитиш масканларида таҳсил оладилар. Бу масканларда юртдошларимиз хорижий тилларни ўрганишади, хорижда зарур бўлган касблар йўналиши бўйича таълим оладилар. Масалан, Россияга борувчи юртдошларимиз рус тилидан хабардорлиги ҳақидаги махсус сертификат билан йўлга чиқишади. Бундай сертификатга эга бўлмаганлар Россияда имтиҳондан ўтишларига тўғри келади.\nГапни мухтасар қилиб айтганда, балиқ тутишни ўргана бошладик. Энг асосийси, бу жараёнда ҳалоллик билан иштирок этсак, лафзда қатъий бўлсак, овимиз бароридан келаверади. Зеро, ҳаёт давом этганидай, тараққиёт ҳам бир жойда тўхтаб турмайди.\nМУАММОЛАР БАРТАРАФ ЭТИЛМОҚДА\n"ҲАЛОЛЛИК ВАКЦИНАСИ"СИЗ МАҚСАДЛАРГА ЭРИША ОЛМАЙМИЗ\nМУРОЖААТНОМА МИЛЛИЙ ЮКСАЛИШГА ДАЪВАТ!


БОШОҒРИҚ ЯНА КЎПАЙМАЙДИМИ?\nКарантин муносабати билан кўплаб абитуриентларни бу йил имтиҳонлар қачон бўларкан, ўзи умуман бўлармикан, деган савол қийнаб келаётганди. Эпидемиологик вазиятни эса кўриб турибсиз - бир яхшилангандай кўринади, бир қарасангиз, ҳар куни неча юзлаб одам вирус юқтиргани ҳақидаги хабарлар чиқиб турибди.\nБошқа соҳаларда бўлгани каби, ниҳоят бу борада ҳам якуний тўхтамга келинди: олий ўқув юртларига кириш имтиҳонлари 2 сентябрдан бошланади ва 14 кун давом этади. Тест натижалари имтиҳоннинг эртасига абитуриентнинг шахсий кабинетида эълон қилинади.\nЯна бир янгилик шуки, имтиҳонлар стадионларда бўлиб ўтади. Бунда куннинг қулай вақти, майдоннинг соялик даражасига эътибор қаратилиши, абитуриентларга кепка берилиши, етарли шароит ҳозирланиши хусусида мутасаддилар айтишаяпти. Аввалгидай кузатув камералари ишлайди, ичкаридаги ҳолатга - Давлат тест маркази, имтиҳон топшириладиган объектга кириш жараёни учун ҳуқуқни муҳофаза қилиш органлари жавоб беради.\nМавжуд вазиятдан келиб чиқилса, имтиҳонлар стадионларда бўлиб ўтгани ҳар томонлама афзал. Демак, тест топшириш жараёнлари эрталабки ва тушдан кейинги салқинга мўлжалланади.\nЭнди бир ўйлаб кўринг. Агар имтиҳон тонгги салқинда бўлса, абитуриент стадион қошида камида тун ярмида пайдо бўлиши керак, ё кечқурун шу яқин-атрофда ётиб қолишига тўғри келади. Чунки авваллари 9 да бошланадиган имтиҳонлар пайти қандай "пробка" юзага келганини кўпчилигимиз яхши биламиз, кўпимизнинг бошимиздан ўтган. Демак, бу йил тест топшириш янаям эртачироқ ўтадиган бўлса, кўчадаги машинаю одамларни тартибга олишнинг имкони бўлмай қолиши кундай равшан.\nТушдан кейинги салқинда бўладиган имтиҳонга кириш учун эса талабгорлар куннинг авжи иссиғини кўчада кутиш билан ўтказишига тўғри келади.\nБиласиз, имтиҳонга кирадиган ўғил-қизга ортиқча босим бўлмаслиги керак, ўқиган-билганини рўёбга чиқариш учун етарли шароит ҳам зарур. Тунни ухламасдан ёки куннинг энг иссиқ палласини кўчада ўтказган бола тестга кириб, нима "каромат" кўрсатиб чиқарди?\nАлбатта, бизга иқтидори борларнинг ўз имкониятини борича юзага чиқаргани керак. Ташқи омиллар таъсири билан унинг имтиҳондан йиқилганидан ҳеч ким ютмайди, аксинча, вақти келиб жамият ютқазиши мумкин.\nДемак, имтиҳонлар жараёнида ана шу омиллар ҳам ҳисобга олиниши керак. Бусиз бўлмайди...


Өзбекстан халық артисти Дилбар Икрамова дүньядан өтти » Informaсiyalɩq portal\nӨзбекстан халық артисти Дилбар Икрамова дүньядан өтти\nӨзбек миллий академиялық драма театрының актрисасы, Өзбекстан халық артисти Дилбар Икромова бүгин, 25-август күни 73 жасында қайтыс болды, деп жазады Kun.uz. Мәлим болыўынша, актриса коронавирус пенен емлеўханада емленип атырған еди.\n«Дилбар апа COVID-19 инфекциясын жуқтырып, комаға түсип қалған еди. Дәслеп Зангиотадағы арнаўлы емлеўханада емленди, жағдайы аўырласқаннан кейин «Акфа Медлайн» клиникасына көширилди.\nДилбар апаның саламатлығы ушын шаңарағы ҳәм «Ўзбеккино» МА жәмәәти – ҳәмме ҳәрекет етти, бирақ болмады. 73 жаста еди, оны Алла рахметине алсын», - дейди «Кино» медиаклубы баслығы Шоира Рауфбоева.\nДилбар Икромова 1947жылдың 17-июлында Ташкент ўәлаятының Бекобод районында туўылған. Ол 1970-жылы Ташкент театр ҳәм сүўретшилик көркем-өнер институтының «Театр ҳәм кино актёры» факультетин тамамлаған. Актриса «Келинлар қўзғолони», «Чимилдиқ», «Дев билан пакана», «Девона», «Афғон», «Ойқиз эртаги» сыяқлы фильмлердеги роллери менен көпшиликке жақсы таныс. Дилбар Икромова, сондай-ақ, тәжирийбели дубляж актёры болып, өзине жараса даўыс ийеси еди.\nАктриса 2001-жылы «Өзбекстан Республикасы халық артисти» ҳүрметли атағы менен сыйлықланды.\n25-08-2020, 18:26 |


17:09 13.06.2018 (Янгиланган 01:58 14.06.2018)\nТошкент шаҳрининг янги тайинланган ҳокими Жаҳонгир Артикходжаев ҳоким бўлгунгача босиб ўтган йўли, яқин йилларда Тошкентни кутаётган ўзгаришлар ва ҳозирги кунда ўз атрофидаги жамоа қандай бўлиши кераклиги хусусида очиқ гапирди\nТОШКЕНТ, 13 июн — Sputnik, Дилшода Раҳматова. Ўзбекистон пойтахти Тошкент шаҳрида Халқаро пресс клубнинг навбатдаги сессиясида Тошкент шаҳар ҳокими вазифасини бажарувчи Жаҳонгир Артикходжаев ва Тошкент шаҳрининг 11та туман ҳокимлари билан жонли мулоқот ташкил этилди.\nМулоқот давомида ХПК раиси Шерзод Қудратхўжаев Тошкент шаҳар ҳокимига блиц-саволлар билан мурожаат қилди.\nЭслатиб ўтамиз, Жаҳонгир Артикходжаев 2018 йил 26 апрел Тошкент шаҳар ҳокимлигида бош вазир иштирокида навбатдан ташқари 35-сессияда Тошкент шаҳар ҳокими лавозимига тасдиқланган эди.\nТошкент шаҳар ҳокими иш вақти нечадан ва нимадан бошланади?\n"Ҳозирги кундаги иш вақтимиз эрталаб соат 7.00дан бошланади. Ишни ишдан чиқиб ишхонага келгунга қадар йўлни кузатишдан бошлайман. Иш вақти кечаси 12 ёки бирларда тугайди, вазиятга қараб. Ишлаяпмиз, лекин шу иш вақти ҳам камлик қилаяпти", — деди Артикходжаев.\nТошкент шаҳрининг қайси кўчалари сизга кўпроқ ёқади, деган саволга у "Амир Темур шох кўчаси", дея жавоб берди.\nБизнесдан кетдими йўқми?\nҲоким бўлиб тасдиқлангач, Ўзбекистонда машҳур бўлган "Artel", "Imzo" корхоналари муассиси Артикходжаевнинг бизнесдан кетган-кетмаганлиги масаласи ҳам бугун кўпчиликни қизиқтиради. Қудратходжаев томонидан берилган шу турдаги саволга Артикходжаев: "Албатта, бизнесдан четландим. Аммо ҳокимиятда бизнес юритиш ниятим бор", деди ҳоким ва "яъни ҳокимиятни фақат пул ишлатувчи эмас, балки пул топувчи органга айлантириш нияти бор"лигини маълум қилди.\n"Бўладиган даромадларни халқимизга ишлатиш ниятимиз бор, албатта", — деб қўшимча қилди Тошкент раҳбари.\n"Artel", "Imzo" тендерларда имтиёзларга эга бўладими?\nСобиқ тадбиркор ўзи муассиси бўлган корхоналарга келажакда Тошкент шаҳрида бўладиган қурилиш ишларида қандайдир имтиёзлар берадими, деган саволга Артикходжаев олдин ҳам бунақа ишлар билан шуғулланмаганлигини ва бундан кейин ҳам шуғулланмаслигини маълум қилди.\n"Халқимизнинг ўзининг ихтиёрида, маҳсулотларимиз сифатли бўлса, рақобатга дош бера олса, олишлари мумкин", деди у.\n"Artel", "Imzo" сингари нозик технологиялар асосида ишлайдиган машҳур ишлаб-чиқариш корхоналарига раҳбар бўлгунга қадар йўлни сартарошхона ширкати эгасилигидан бошлаганини маълум қилди.\n"Ўша вақтда кооператив фирмалар очилган давлатимизда, мен кичикрок сартарошхона ва пойабзал тузатиш устахоналари ширкатини очганман", деди Артикходжаев.\nХоббингиз, деган саволга жавобан "Халққа хизмат қилиш ва бир одамга бўлса ҳам фойдам тегиши. Бунинг учун қанча меҳнат керак бўлса, шунча меҳнат қилишга тайёрман", дея таъкидлади.\nАртикходжаев бу саволга жавобан шундай деди: "Ҳокимларга маслаҳат берувчилар кўп бўлар экан, буни ишга киргач яна бир карра амин бўлдим. Мен ҳам маслаҳат бериб, ҳам ўша ғояни ўзи амалга оширадиган одамлар командамда бўлишини хоҳлайман".\nҲоким бўлиб тайинлангач, ишни нимадан бошлашни лозим топган?\nАртикходжаев ишни нимадан бошлашни лозим топганлигидан ташқари, Тошкент шаҳри олдида турган қатор муаммолар хусусида ҳам тўхталиб ўтди.\nҲокимнинг сўзларига қараганда, ишни ўзи ишлаётган тузилма билан танишишдан бошлаган. "Бу система қандай йўлга қўйилгани билан танишиб, бизнес билан ҳокимият тизимининг умуман бошқачалигини ҳис қилдим. Мен учун бу тизим янги бир ҳаёт, янги бир иш бўлди", — деди у.\nМуаммолар ҳақида сўз очар экан, Ўзбекистон пойтахтининг Бош режаси (Генплани) йўқлигини таъкидлаб ўтди. "Узоқ ва яқин стратегияси йўқ. Яъни 10 йилдан кейин нима бўлади, беш йилдан кейин-чи? Йигирма йилдан кейин Тошкентни қандай кўрамиз?, бу саволларга жавобан аниқ стратегик режа қилинмаган эди шу пайтгача. Кейин ҳокимият фақат хизмат кўрсатувчи органга айланиб қолган. Супуриш-сидириш, қурилиш ва бошқа ишлар… Яъни ўзи алоҳида бир пул топиб, янада пулни кўпайтириб, у ерда бизнесни, яъни хусусий корхоналар билан биргаликда, шерикчиликда ишлашни ривожлантирмаган экан. Комуннал, йўл-транспорт соҳалари эскириб кетганлиги диққатимни тортди. Буларнинг барчасини янгитдан кўтариш керак", — деди ҳоким.\nШунингдек, Артикходжаев туманларнинг ўзини маркази йўқ бўлиб кетганлигини аниқлаганини қўшимча қилди.\n"Ҳамма эътибор марказга, туманларда эса марказ йўқ бўлиб кетган".\nТошкент ҳокими улгуржи бозорларни шаҳар ичидан четга олиб чиқилиши ҳақида ҳам сўз очди.\n"Дунёнинг ҳеч бир жойида йўқ-ки, улгуржи бозор билан савдо расталари бир жойда бўлса", деди Артикходжаев ва бундай номутаносибликка барҳам беришини маълум қилди. Ҳокимнинг сўзларига кўра, улгуржи бозорлар келажакда шаҳардан 80 км четроққа кўчирилиши мумкин.\nТошкент раҳбари аҳолининг яшаш жойига қараб, спорт мажмуалари, боғча ва савдо дўконлари ва бошқа ижтимоий объектлар тўғри тақсимланмаганлигига эътибор қаратди.\n"Мисол учун битта туманда 200 минг аҳолига спорт мажмуалари 10та бўлса, бошқа туманда 300 минг аҳолига бундай мажмуалар сони 3тани ташкил қилади. Яъни бу шаҳардан ёки тумандан бир-бирига қатнашлар орқали тирбандликнинг юзага келтириши, камига одамларнинг сарсон бўлиши — бунга ўхшаш кўплаб муаммолар бор ва буларнинг барчасини дейлик 3 ёки 5 йилда тўғриласа бўлади режалаштириш орқали ҳал этиш мумкин. Ва бугунги кунда биз ҳатто 5 ойда тўғирласа бўладиган муаммоларни кўриб, ўрганиб чиқаяпмиз", — деди Артикходжаев.\nОхирги ўқиган китоби: Рашид ал Мактумнинг "My Vision"("Менинг қарашларим") китоби.\nИнтернет ҳайҳётининг бир бўлаги.\nСкриншот видеозаписи в youtube\nКаримов ва Мирзиёев Тошкент келажаги тўғрисида қандай маслаҳатлашишганди\nАртикходжаев Жаҳонгир Абидович 1975 йил 2 январда Тошкентда туғилган. 1991-1996 йилларда Тошкент давлат Иқтисодиёт университетида таҳсил олган. Мутахассислиги иқтисодчи. 2015 йил "Дўстлик" ордени билан мукофотланган. Тошкент шаҳар "Артел Инжиниринг" МЧЖ директори лавозимида ишлаб келган.


Эрдўған дам олаётган меҳмонхонага ҳужум қилгани учун ҳибсга олинган ҳарбийлар сони 7 кишига етди\n21:59 / 25.07.2016\nТуркия президенти Ражаб Тойиб Эрдўған давлат тўнтарувига уринишдан аввал оиласи билан дам олаётган Мармарисдаги меҳмонхонага ҳужум қилган 7 нафар ҳарбий Мармарисда қўлга олинди, деб хабар бермоқда NTV телеканали.\nТелеканал меҳмонхонага ҳужум қилишда иштирок этган яна 3 нафар ҳарбийнинг қўлга олинганини маълум қилди.\nТуркияда давлат тўнтарувига уриниш содир этилган кечада исёнчи ҳарбийлар Эрдўған дам олаётган меҳмонхонага ҳужум қилганлар. Ҳужум Эрдўған меҳмонхонани тарк этгандан бир неча дақиқа кейин амалга оширилган.\nҚолган иштирокчиларни қўлга олиш учун ҳудудга полициянинг қўшимча кучлари юборилган. Ҳужумни амалга оширишда ҳаммаси бўлиб 27 ҳарбий гумон қилинмоқда.\nАввалроқ 4 нафар қочоқ ҳарбий Мармарисдаги йўлда текширув вақтида қўлга олинганди, яна 3 нафари Мармарис-Мугла йўли ёнидаги ўрмонда яшириниб юрган.


Эртадан Ўзбекистонда интернет “VIP” бўлади! - Terabayt.Uz\nИмтиҳон вақти келди!\nRedmi TV дўконларга тарқатиш учун тайёр ҳолатда суратга тушди!\nТошкентдаги АКТга ихтисослаштирилган мактабга қабул бошланди\nЯна учта Samsung смартфони хусусиятлари ҳақида хабар тарқалди\nНақ 5000 мА/соатлик Redmi 8 ҳам тақдимотга тайёр!\nMate 30 Pro "қўлга тушди"!\nСтив Жобсдан ўнта энг машҳур афоризм\n“Unbound”: Ўзбекистонда IT соҳасининг ривожланиши динамикаси Қозоғистонга қараганда яхшироқ ва тезроқ ривожланмоқда\nОдноклассники дўстларни фотосуратлар бўйича қўшиш имкониятини биринчилардан бўлиб жорий этди.\nSocratic - таълим олишни янада қулайлаштирувчи илова!\nЭртадан Ўзбекистонда интернет “VIP” бўлади!\n1 декабрдан бошлаб, тармоқда 2 Мбит/с тезликка эга кафолатланган чексиз интернет учун энг арзон нарх 88 минг сўмни ташкил этиши маълум қилинди. Бу аввалги нархга нисбатан икки бараварга арзондир. Шунда йил бошида 110 Гбит/с бўлган тезлик энди 1200 Гбит/с.га етади.\n- Эртадан интернет тезлиги ошганини симли интернетдан фойдаланувчи барча абонентлар сезишади,– дейди «Ўзбектелеком» АКнинг Сотувлар ва хизмат кўрсатишни ривожлантириш бўйича бошқармаси бошлиғи Алишер Зуфаров\nАнжуманда кичик ва ўрта бизнес субъектларини қўллаб-қувватлаш мақсадида тадбиркорлар учун махсус тариф режаларини тақдим этилиши маълум қилинди.\nЎҚИНГ: Компания шу кунгача нима ишлар қилди? «Ўзбектелеком»га савол беринг!\nХабарларни тез ва осон ўқиш учун Андроид иловамизни сақлаб олинг.\n#Интернет тезлиги #Ўзбектелеком\nAnTuTu ҳақида нималарни биласиз?\n"Окей гугл", "Энг яхши овозли ёрдамчи қайси"?\nApple Watch 5 қачон тақдим қилиниши маълум қилинди\nGeekbenchʼда имтиҳондан ўтган Realme 5 Pro'нинг асосий жиҳатлари ошкор бўлди\nHuawei P Smart Pro'нинг хусусиятларини Google очиқлади\nБарча операторлар интернет пакетлари нархларини битта жойда таққослаймиз!\nRedmi Note 8 қандай яратилишини биласизми?\nБарча операторлар интернет пакетлари нархларини битта жойда таққослаймиз: ойлик пакетлар\nЯнги iPhone'лар қандай номланиши айтилди. Шунингдек стилус...\n“Beeline” ўзини мулоқотдан чекламайдиганлар учун ажойиб янгилик ҳақида хабар беради.\n"Terabayt.Uz" - ахборот технологиялари оламидаги энг сўнгги янгиликлар сайти. Телефон, планшет, ноутбук ва компютер хабарлари, тавсифлар ва шарҳлар. Ҳамкорлик ва реклама бўйича таклифларни қабул қиламиз.\nАЛОҚА: [email protected]\n© 2015-2019 Terabayt.uz


Усы жылдың 6 айында жәми жынаятлардың 30 проценти жаслар тәрепинен исленген » KarInform\nОнда ишки ислер системасын түп-тийкарынан реформалаў мәселеси додаланды. Алдын барлық хызметкерлердиң 60 проценти қалалық ҳәм районлық басқармаларда, 40 проценти орынларда жумыс алып барған болса, енди 35 проценти уйымларда қалдырылып, 65 проценти халыққа жақын болыўы ушын мәкан пуқаралар жыйынлары жанында ислей баслады. Системаны жетилистириўге байланыслы 80 нен аслам ҳүжжет қабыл етилди.\nЖынаятшылыққа қарсы гүресиўде ҳуқықбузарлықлар ҳәм оларды ислеўге бейим шахслардың есабын жүргизиўдиң нәтийжели механизмлерин жүргизиў, ишки ислер министрлигиниң ҳуқықбузарлықлардың бирден-бир есабын жүргизиў, таллаў ҳәм өз-ара информация алмасыўға жуўапкер Информация орайы болса ҳәрекетсиз орынға айланып қалғанлығы, буған шек қойыў ушын Информация орайын Бас прокуратураның қурамына өткериў мақсетке муўапық екенлиги айтып өтилди.\nМағлыўматларға қарағанда, 2017-жылы жынаятлар 2016-жылға салыстырғанда 16 процентке, усы жылдың 6 айында болса өткен жылдың усы дәўирине салыстырғанда 39 процентке кемейген. Бирақ, қастан адам өлтириў, аўыр дене жарақатын жеткериў, тонаўшылық, басқыншылық, урлық ҳәм алдаўшылық жынаятларының саны елеге шекем жоқары болып қалмақта.\nМәжилисте жаслар арасында жынаятшылық кемеймей атырғанына байланыслы мәселе көрип шығылды. Усы жылдың 6 айында елимизде атап өтилген жәми жынаятлардың 30 процентинде жаслардың қолы бар екенлиги атап өтилди. Буның себеби жаслар бир идея, бир мақсет жолында бирлеспей атырғанын, тәлим-тәрбия ҳәм бәнтликти тәмийинлеўде көплеген системалы машқалалар шешилмей атырғанынан болып табылады.


ЎТКАЗИЛГАН ТАДҚИҚОТЛАР ТАФСИЛОТИ – Замон\nCategory: ЎТКАЗИЛГАН ТАДҚИҚОТЛАР ТАФСИЛОТИ\nЖаҳоннинг энг гўзал мамлакатлари аниқланди\n“Ҳар кимга азиз туғилган жойи, тоғлари боғи тупроғи, лойи”, дея ҳамма ўз юрти гўзаллигини таъкидлайди. Бироқ жаҳонда шундай рейтинглар борки, саёҳатчилар учун чиройли мамлакатлар рўйхатини тузиб беради. Rough Guide сайёҳлар […]\nОхирги вақтлар одамлар орасида банкларга нисбатан ишончсизлик ортиб бормоқда. Буни у ёки бу табақадаги инсонлар билан суҳбатлашаётганда уларнинг гап-сўзларидан англаб олиш қийин эмас. Шу ўринда савол туғилади: Нега? Хўш банкларни […]\nБиткоин криптовалютаси нима ўзи ва у қандай вужудга келган? У қайси давлат ёки ташкилот томонидан бошқарилади? Унда тўловлар қандай амалга оширилади? Нима учун унинг қиймати кун сайин ортиб бормоқда? Уни […]\nТОЖИКИСТОН “БОЖХОНА ИТТИФОҚИ”ГА ҚЎШИЛАДИМИ?\nЎрта Осиё давлатларида Қирғизистон ва Қозоғистон “Божхона Иттифоқи”га кирганидан сўнг, “Энди навбат Тожикистонгами?”, “Тожикистон қачон Божхона Иттифоқига қўшилади?” ёки “Тожикистон нега Божхона Иттифоқига қўшилмаяпти?” деган гап-сўзлар кўпаймоқда. Аслида, «Божхона […]\nДунё тарихидаги энг йирик кеманинг чўкиши 100 йил ўтиб ҳам одамларга тинчлик бермаяпти. Суперзамонавий, барча зарурий нарсалар билан жиҳозланган “Титаник” номли кема қандай қилиб айсберг билан тўқнашгани боис чўкиши […]\n2016 ЙИЛДА ТОЖИК – АФҒОН ЧЕГАРАСИНИ 151 МАРТА БУЗИШ ҲОЛАТИ ҚАЙД ЭТИЛДИ\nМавжуд маълумотлар таҳлилига кўра, Тожикистон Республикаси томонидан бир қанча чора-тадбирлар амалга оширилишига қарамасдантожик-афғон чегарасидаги вазият нобарқарор ҳолатда қолмоқда. Бунга бир нечта омиллар, жумладан,Афғонистон шимолидаги ҳарбий-сиёсий вазият, наркотик моддалар ишлаб […]\nУлар Учинчи жаҳон урушини муқаррар деб ҳисоблайдилар\nYouGov компаниясининг сўровномасида қатнашган ғарбликлар Учинчи жаҳон уруши муқаррар, сайёрамиз эса оламшумул тўқнашув арафасида турибди, деб ҳисоблайди. Сўровнома 9 давлатнинг жами 9 минг кишиси ўртасида ўтказилди. Улар орасида АҚШ, […]\nМастчоҳликлар: “ЎЗ ЕРИМИЗНИ ОЛОЛМАЙМИЗ?!”\n“Ҳайда қӯйингни ,ер меники” Мамлакат Президенти Фармони асосида 2013 йилнинг 9 декабрида чиқарилган Суғд вилояти Раисининг 287 рақамли йирик хўжаликларни тақсимлаш ва қайта ташкил этиш ҳақидаги Қарори билан мамлакатимиз шимолидаги […]


Ота орзусини амалга оширган ўғил тақдири / CHAMPIONAT.asia\nОта орзусини амалга оширган ўғил тақдири\nТеглар : Брешиа Италия А СерияМино РайолаМарио Балотелли\nУшбу трансферга Мино Райола ҳам сабабчи бўлди.\nБалотелли "Брешиа" билан шартнома имзолади. Аслини олганда, бир нечта клублар унга таклиф билдирганди: "Фламенго" ва Россиянинг талайгина клублари. Аммо бразилияликлар Мариони ўзларига қарата олмадилар, "Динамо", "Краснодар" ва "Локомотив"ни Райоланинг шартлари қониқтирмади ва улар ўйинчини сотиб олишдан воз кечдилар (Балотелли йилига 5 миллион евро сўради, агенти ҳам яна худди шунча талаб қилди).\n"La Gazzetta dello Sport" маълумотларига қараганда, "Брешиа" италиялик учун ягона — амалга ошадиган вариант бўлиб қолган. "GdS" эса Балотелли ватанига қайтишни истагани учунгина бу таклифга рози бўлди деб хабар берди.\nТрансфернинг ўзига хос жиҳати йўқ: шунчаки ўйинчининг бутун оила аъзолари "Брешиа"га мухлислик қилади\nБалотелли Палермода таваллуд топган (бироз вақтдан сўнг оиласи Брешиа шаҳрига кўчиб борган). Марио болалигида шифокорлар унга ошқозон яллиғланиши касаллиги борлигини аниқлашган. Болакай бир неча бор қиммат операцияни бошдан ўтказиши лозим эди, аммо биологик ота-онасининг бунга қурби етмасди.\nАммо бошқа бир оиланинг бунга қурби етди: Сильвия ва Франческо Балотелли. Ўша пайт уларнинг 3та фарзанди бор эди, лекин улар яна бир болакайни ўз бағрларига босишдан қочмадилар. Марио интервьюларида Сильвия ва Франческо ҳақида кўп гапиради: "Менинг ҳақиқий ота-онам Брешиада яшайди. Бир куни тутинган отам мени уйга — биологик ота-онам ёнига олиб борди. Аммо улар эшикни очишни ҳам исташмади. Шундай экан, улар мен учун йўқ. Қачонлардир ёнимга келиб, соғиндим дея айтишади деб ўйламайман ҳам".\nФранческо Балотелли бутун умри давомида "Брешиа"га мухлислик қилди ва ўғлини шу клуб сафида кўришни истади. Бироқ бунга икки нарса ҳалал берган. Биринчиси – Балонинг фаолияти жуда тез ривожланиб кетди. Натижада топ-клублар унга катта қизиқиш билдира бошлади. Иккинчиси – Балотелли "Ливерпуль"да ўйнаётган кезлари, 2015 йилда Франческо оламдан ўтган.\nМарионинг сўзларига қараганда, Сильвия, Балонинг тутинган онаси ўғли болалиги ўтган масканга қайтаётганини эшитиб роса йиғлаган. "Отам? У "Брешиа"га мухлислик қилган. Агар у ҳозир ҳаёт бўлганида, унинг севимли жамоасига ўтганимни кўриб боши осмонга етган бўларди", – дейди Балотелли Италияга қайтганидан сўнг.\nБалотеллини пул билан ром қилганларига қарамай, барчасига жиддий киришган кўринади\nБалонинг айтишича, у Англияда тўп тепаётган кезлари унга "Брешиа"дан таклиф бўлган экан. Ўшанда у клуб президенти билан учрашган, бироқ ҳали топ-клубларда ўйнашга кўзи етгани учун Италия клубига рад жавобини берган.\nОрадан уч йил ўтди. Балотеллининг трансферига Мино Райола бош-қош бўлди. Марио эса янги жамоада ўзини кўрсатишга тайёрлигини айтмоқда. "Ҳеч қандай қийинчилик юзага келгани йўқ. Мен ҳеч нарсадан қўрқаётганим йўқ, ҳаммаси жойида. Мақсадим — жамоа иложи борича кучли бўлиши. Мен клубдошларимни, улар эса мени қўллаб-қувватлашлари шарт. "Брешиа" таклифини эшитганимда, бошқа нарсалар ҳақида ўйламай ҳам қўйдим. Бошқа жамоаларга қараганда, бу клубга кўпроқ нарса бера олишимга ишонаман. Бу менинг ватаним", – дейди ўйинчи.\nБалотелли учун энг олий мақсад — Италия термаси сафида Евро-2020га бориш. Олдига қўйган кейинги мақсади эса — "Интер"да ўйнаган даражасига оз бўлса-да яқинлашиш ҳамда А Серияда мунтазам равишда гол уриш. Балотелли "Брешиа" билан узоқ муддатли шартнома имзолаган (ҳақиқатдан ҳам, клуб расмий сайтида трансфер тафсилотлари аниқ кўрсатилмаган). Бироқ агар иш режадагидек кетмаса, Бало ўзини суғурта қилдириб қўйган.\nАниқроқ қилиб айтсак: Жанлука Ди Марционинг хабар беришича, агар "Брешиа" 2019/20 йилги мавсумдан кейин Б Серияга тушиб кетадиган бўлса, Балотелли шартномани бекор қилиши мумкин. Бошқа тарафдан эса, ҳозирда унинг маоши йилига 3,5 миллион еврони ташкил қилмоқда. Агар "Брешиа" кетма-кет икки мавсум элитада ўйнаса, футболчининг ойлиги 4,5 млнгача кўтарилади. Ди Марционинг ёзишича, "Брешиа"да А Сериядаги ўрнини сақлаб қолса, ундан кейинги йилларда Марионинг маоши 3 миллион еврога ошиб боради.\nБалотеллининг тақдимотидан сўнг, "Брешиа" бош мураббийи Эудженио Корини шундай деди: "А Сериянинг бошқа жамоалари билан қиёслаганда, "Брешиа" катта жамоа эмас. Ном ва молиявий томондан бир қанча жамоалар биздан устун, буни тан олиш керак. Шунинг учун, биз кучли, лекин арзон ёки эркин агентларни сафимизга қўшиб олишга ҳаракат қиламиз. Балотелли – ажойиб ўйинчи. Бизга ана шундай дунё танийдиган футболчилар керак. Маркизио? Ҳозирча бир нарса дея олмайман, воқеалар ривожини кузатиб боринг".\nҚизиқарли ҳолат: Балотелли "Брешиа" сафида 5-тур, "Ювентус"га қарши баҳсда дебют қилади. Ўтган мавсум Лига 1 нинг сўнгги — "Монпелье"га қарши баҳсда Бало ўйиндан четлаштирилган ҳамда 4та учрашувда майдонга тушиши тақиқланган. Шу сабабли, Балотелли бу жазони А Серияда ўтайдиган бўлди.\nРайола Невиллнинг танқидига жавобан: "Унинг ўзи дўзахга тушиши мумкин" 10


OzodMaktub: АҚШда яшаётган олим Мирзиёевдан "жирканч усулларга чек қўйишни" сўради\nЧорак асрдан буён ўзининг биологик фарзандини қидираётган физика-математика фанлари доктори, 73 яшар Собир Тўлаганов 2016 йилнинг декабрида амалий ёрдам сўраб бош вазир қабулхонасига мурожаат қилгани тўғрисида Озодликка айтиб берган эди. Шу кунда АҚШда яшаётган ўзбекистонлик олимдан кеча Озодликка хат келди. Мактуб Озодликка келдию адресати бошқа.\nОлимнинг Ўзбекистон Республикаси Президенти Шавкат Мирзиёвнинг номига ёзилган хатини OzodMaktub рукнида эътиборингизга ҳавола қилаяпмиз.\nЎзбекистон Республикаси Президенти Ш.М.Мирзиёевга, вактинча АҚШ да яшаётган ф.-м.ф.д. Собир Тўлагановдан\nСизга аён бўлса керак, кечаги кунда куч ишлатар тизимларда, ўзига таъсир ўтказиш қийин бўлган ҳақиқат талаб инсонларни итоаткор қилиш учун, уларнинг якинларига босим ўтказиш каби жирканч усуллардан фойдаланилган ҳоллар ҳам бўлган.\nСиз олиб бораётган сиёсат туфайли, халкимизда ҳақчилликка умид-ишонч уйғонабошлаган бугунги кунда, ўша жирканч усулдан воз кечмаган мулозимлар бор кўринади.\n30-май куни кечаси, АҚШ вакти билан соат 2 да, Тошкентдан менга телефон қилишди. Аёлимнинг телефон орқали қўрқув асносидаги “оҳ-воҳ дашномлари”дан англаганим шу бўлдики, фарзанд кутаётган қизимга милициядан телефон қилишиб, мени суриштиришибди, уйимиз кимга қарашли эканини сўрашибди ва, тушинтириш хати ёзиб бериш учун, қизим ички ишлар бўлимига бориши зарурлигини айтишибди. Маҳалладан ҳам телефон қилишиб, қизим ички ишлар бўлимига бориши зарурлигини тайинлашибди.\nҲеч қандай асоссиз милицияга чақириш, ҳеч қандай асоссиз тушинтириш хати ёзиш!\nБу ҳавотирли ҳолдан қўрқувга тушган қизимни тоби бўлмай қолибди. Шундан бери, улар мен билан алоқани узишди, телефон мурожаатларимга ҳам жавоб беришмаяпти. Қўрқув туфайли, мен билан алоқа қилмасликлари босимда енгиллик туғдиради, деб ўйлашаётган бўлишса керак. Қизимни аҳволи қандай, билаолмай ҳавотирдаман.\nУшбу босимнинг сабаби сифатида, менинг виртуал қабулхонангиз орқали Сизга ёзаётган мурожаатларим ва уларни “Дунё ўзбеклари” сайтида ёритиб бораётганимдан бошқа таҳмин мавжуд эмас.\nГап шундаки, юртимизда эса бошлаган ҳурлик шабадаларидан, халқ манфаати йўлида қилинажак ҳаракатлар режалари ҳақидаги чиқишларингиздан, оиламиз дуч келган муҳим бир ноҳаклик борасида Сизга мурожат қилишга менда ишонч уйғонди. Бу ишонч, сиёсий тажрибаси пухта бўлган, ҳур фикрли самимий юртдошларимиз томонидан ҳам асосли деб топилгач, туғруқхонада алмашиб қолган биологик фарзандимизни топишда кўмак сўраб, виртуал қабулхона орқали Сизга мурожат этдим.\nМурожаатномамга, прокурорлар мантиқ ва ҳақиқатга зид жавоб йўллашди. Шу тариқа, мен улар жавобларидаги ёлғон ва мантиқсизликларни кўрсатиб, такрор ва такрор, Сизга мурожаат юбораяпман. Прокурорларнинг, ҳақиқатни юзага чиқармаслик учун бундай жонбозлик кўрсатаётганлари боиси, аввал улар бу жиноят фош бўлмаслиги учун кўп қонунга зид ҳаракатларни амалга оширишганлигида, деб ўйлайман.\nМенинг қизимга кўрсатилган бу асоссиз босим ташаббуси кимдан чиқганини аниқлаб, қонуний чора кўрилишини, бундай жирканж усулга чек қўйилишини сўрайман.\n2017 йил 1-июнъ.


UNICEF Ўзбекистондаги болалар нафақалари тизимидаги ўзгаришларни олқишламоқда - Review.uz\nUNICEF'нинг Ўзбекистондаги ваколатхонаси Ижтимоий сиёсат бўйича маслаҳатчиси Умид Алиев болалар учун тўловлар қоидаларидаги янгиликларни шарҳлар экан, моддий ёрдами кўрсатиш оилада камбағалликни, хусусан, бола камбағаллигини камайтиришга кўмаклашувчи умумий даромадни оширишини таъкидлади.\nЎзбекистон Республикаси Президенти 11 август куни "Кам таъминланган оилаларга моддий ёрдам кўрсатиш ҳамда камбағаллик билан курашиш кўламини янада кенгайтириш чора-тадбирлари тўғрисида" ги фармонни имзолади. Мазкур фармон жорий йилнинг 1 сентабридан кам таъминланган оилалар фарзандлари учун нафақалар жорий этилишини назарда тутади. Нафақа кам таъминланган оилаларнинг барча болаларига 18 ёшга тўлгунга қадар берилади.\nUNICEF'нинг Ўзбекистондаги ваколатхонаси Ижтимоий сиёсат бўйича маслаҳатчиси Умид Алиев янгиликларни шарҳлар экан, UNICEF мамлакат раҳбариятининг ушбу қарорини маъқуллашини, чунки у Ўзбекистонда болалар фаровонлигини мустаҳкамлаш ва болалар камбағаллигини камайтиришга ҳисса қўшишини таъкидлади.\n– Кўплаб тадқиқотлар натижалари моддий ёрдам имтиёзларининг болалар ривожланиши ва фаровонлигига ижобий таъсирини кўрсатмоқда. Хусусан, у озиқланиш, соғлиқни сақлаш ва таълим учун қўшимча ресурслар билан таъминлаш, шунингдек, болаларга бериладиган нафақа ота-оналарга болаларни боқиш билан боғлиқ стрессни камайтиради, бу эса оилада тарбия учун қулай муҳит яратишга ёрдам беради, деб қайд этилди. Болалар учун нафақа олиш оилада китоб, журнал ва бошқа таълим ресурсларининг мавжудлиги билан ижобий боғлиқ бўлиб, ота-оналарга болалар билан кўпроқ вақт ўтказиш ва уларнинг тарбияси билан шуғулланишга ёрдам беради.\nТабиийки, моддий ёрдами кўрсатиш оиладаги умумий даромадни оширади, бу эса мамлакатдаги камбағалликни, хусусан, болалар камбағаллигини камайтиришга ёрдам беради.\nУмумий ижобий эффектдан ташқари, жорий этилган болалар нафақаси ҳам эътиборга лойиқдир, кам таъминланган болали оилалар учун мавжуд дастурлардан фарқли ўлароқ, янги нафақа ҳар бир болага берилади. Масалан, икки ёшгача бўлган болани парвариш қилиш бўйича жорий нафақа фақат битта болага берилади, яъни агар тегишли ёшдаги иккинчи бола бўлса, нафақа миқдори ўзгармайди. Янги нафақа бу муаммони тўғрилайди, чунки энди ҳар бир бола учун қўшимча тўлов тақдим этилади. Шундай қилиб, кўпинча заифроқ бўлган катта оилалар катта миқдордаги моддий ёрдамни олишлари мумкин бўлади, бу эса бир нечта болаларнинг борлиги сабабли бундай оилаларнинг эҳтиёжлари юқори эканини инобатга олади.\nКичик ёшдаги болалар учун нафақа кўпайтирилади ва агар илгари икки ёшгача бўлган болага нафақа оширилган бўлса, энди бу ёш уч ёшга кўтарилди. Халқаро тадқиқотлар шуни кўрсатадики, ҳаётнинг биринчи 1000 куни боланинг ривожланиши учун жуда муҳим ва бу даврда етарли даражада овқатланмаслик боланинг жисмоний ва ақлий ривожланишида қайтарилмас кечикишларга олиб келади. Шундай қилиб, ушбу давр мобайнида нафақаларни кўпайтириш уларнинг ҳаётининг муҳим даврида болаларни қўшимча ҳимоя қилиш учун зарур шартдир.\nШуни ҳам таъкидлаш керакки, нафақа миқдоридан ташқари, болалар фаровонлигига узоқ муддатли ва барқарор ижобий таъсир кўрсатиши учун нафақаларнинг мунтазамлиги ва давомийлиги муҳим аҳамиятга эга. Яъни, катта миқдорни қисқа муддатга ёки бир марталик тақдим этиш, узоқ вақт давомида мунтазам тўловларга қараганда анча кичик таъсир кўрсатади. Фармонда тўловлар муддати 6 ойдан 12 ойга кўпайтирилиши назарда тутилган бўлиб, чегирма муддати тугагандан кейин қайта мурожаат қилиш имкониятини беради. Шундай қилиб, янги нафақа Ўзбекистон фаровонлигини барқарор яхшилашга ва болалар камбағаллигини камайтиришга ёрдам беради.\nШуниси эътиборга лойиқки, болалар нафақасини олишнинг максимал ёши 14 ёшдан 18 ёшгача ошди. Бирлашган Миллатлар Ташкилотининг Бола ҳуқуқлари тўғрисидаги конвенциясига биноан, 18 ёшга тўлмаган ҳар бир киши бола ҳисобланади ва шунинг учун давлатдан ижтимоий ёрдам олиш ҳуқуқига эга бўлиши керак. Бу ўзгариш 14 ёшдан ошган болалар давлатдан ижтимоий ёрдам ололмай қолганда (агар улар ногирон бўлмаса ёки боқувчисини йўқотмаган бўлса), аввалги халқаро стандартларга мос келмасликни олиб ташлайди. Бундан ташқари, бу қоида кўпинча 14 ёшдан ошган ўсмирлар ота-оналарини ёки сингилларини / ака-укаларини қўллаб-қувватлаш учун ишлашга мажбур бўлган ҳолатларга олиб келган. Табиийки, бу мактабга боришга ва ўқиш кўрсаткичларига салбий таъсир кўрсатиб, бу болаларни мактабда тўлиқ таълим олиш имкониятидан маҳрум қилди. Энди, бу болалар ҳам нафақа олишлари мумкин бўлади, шунинг учун улар учун мактабга бориш ҳисобидан пул топиш эҳтиёжи камаяди.\nUNICEF мамлакат раҳбариятининг болалар нафақасини ислоҳ қилиш ҳақидаги қарорини олқишлайди ва уларни эришилган ютуқлардан тўхтаб қолмасликка чақиради. Халқаро тажриба шуни кўрсатадики, болалар нафақаларини тақдим этиш, яъни ҳар бир бола моддий аҳволдан қатъи назар, нафақа олиш ҳуқуқига эга бўлганида, ҳар бир болага муносиб яшаш учун зарур ресурслар билан таъминланишининг энг самарали усулларидан бири ҳисобланади. UNICEF Ўзбекистонда ҳар бир бола ижтимоий ҳимояланган бўлиши учун мамлакатимизда болалар нафақасини босқичма-босқич универсализация қилишда Ўзбекистон ҳукумати билан ҳамкорликни давом эттиришга тайёр.


11 Апр 2019 2269\nЎзбекистон Президентининг тегишли қарори билан халқаро талаблар ва стандартларга мувофиқ олий маълумотли юқори малакали кадрлар тайёрлашни ташкил қилиш мақсадида юртимизда Шарда университети ташкил этилди. Бу ҳақда Олий ва ўрта махсус таълим вазирлиги матбуот хизмати хабар қилди.\nУниверситетда ўқув жараёнлари Шарда университети (Ҳиндистон) ўқув дастурлари асосида Ўзбекистон Давлат таълим стандартлари талабларини инобатга олган ҳолда ишлаб чиқилган ўқув режалари ва дастурлари бўйича олиб борилади.\nЎқув жараёни 2019/2020 ўқув йилидан бошланади.\nУниверситетда қуйидаги ва талаб юқори бўлган таълимнинг бошқа йўналишларида юқори малакали мутахассислар халқаро стандартлар даражасида тайёрланади:\n– электр муҳандислиги;\n– ахборот технологиялари ва кибер хавфсизлик;\n– компьютер тизимларига хизмат кўрсатиш;\n– коммуникация муҳандислиги;\nУниверситет битирувчиларига Ўзбекистон ва Ҳиндистонда олий маълумот тўғрисидаги ҳужжат сифатида эътироф этиладиган белгиланган намунадаги диплом берилади.\nШарда университети Андижон вилоятида жойлашади.